KarmeleArruabarrena izango da EAJ-ren hautagaia alkatetzarako | El Diario Vasco\nTolosa GoierriKarmeleArruabarrena izango da EAJ-ren hautagaia alkatetzarako\nKarmeleArruabarrena izango da EAJ-ren hautagaia alkatetzarako\nKarmele Arruabarrena. / A.E.\nA. ETXEBERRIA SEGURA. Miércoles, 15 mayo 2019, 00:23\nKarmele Arruabarrena izango da EAJ-PNV-ren hautagaia alkatetzarako maiatzaren 26ko hauteskundeetan. Azken legegintzaldian alderdiko zinegotzia izan da Karmele eta berarekin batera hautagaien zerrenda hauek osatuko dute: Jose Maria Muñoa, Kruz Alberto Rekondo, Xabier Olaziregi, Erik Karro, Ander Egaña, Pello Agirrezabal, Marga Martin, Manu Errezola, Ramon Leturia eta Jose Aristimuñok.\nHurrengo legegintzaldirako prestatu duten programari dagokionez, zaborren bilketan aldaketak egitea proposatzen da, bai hirigunean zein baserri eremuetan; herri barruko trafikoa kamerarik gabe antolatzea; goiko portalean obra egitea autobusaren ibilbidea Zerkaldetik bideratu ahal izateko; adinekoei arreta berezia eskaintzea; komun publikoak jarri eta futbol zelaiko aldagelak berritzea; herriko garbiketa hobetzea; baserria, basozaintza eta partzonerian hobekuntzak bultzatzea; etxebizitzen inguruan galdeketa egitea; markesaneko lorategiak herritarrei irekitzeko Alustizakoekin harremanak mantentzea; kultura, euskara, kirola eta festak bultzatzea, edo bizikidetza eta adiskidetzea lantzea.\nMeza, bazkaria eta trikitilariak Urrezko ezteiak


Juan Mari Lekuonak gordetzen zituen bertso eta kantak argitaratu dituzte | Kultura | GARA\nFamiliak emandako eskuizkribu eta egunkari bat dira “Juan Mari Lekuona. Bertsoak” liburuaren iturriak. Bertsozalea zen Oiartzungo olerkaria eta horiek idazten zituen, mimo handiz prestatuak. Horiek ekarri ditu orain Pamielak, Jon eta Paulo Kortazar aita-semeen edizio lanaren ostean.\n«Bere lanik apalena da, baina ez horregatik arduragabea», esan zuen Jon Kortazarrek aurkezpenean. Liburuaren erdia “Nere olerki eta kantak” deituriko eskuizkribu batean oinarritzen da. Lekuonak berak urtez urte txukun bildu zituen testuak daude. Bertako olerki gehienak argitaratuak zeuden jada, baina liburuan testu horiek aztertzen dituzte EHUko irakasle Jon eta Paul Kortazarrek, olerkariaren bizitzaren berri ere emanez.\nHori hornitzeko, Lekuonaren familiak kortazartarren eskuetan utzi zuen idazlearen ondarea, eta material horren artean aurkitu zuten agenda bat, “Egutegia 1999” izenburua duena. Hori ez zegoen txukun, beste eskuizkribua ez bezala, baina garrantzi handikoa dela iruditu zitzaien. «Bertso bakoitzeko 5-6 bertsio daude. Ez zen inprobisatzailea, bertsoak landu egiten zituen», azaldu zuen Kortazarrek. Izan ere, bere burua «bertsogiletzat» zuen.\nZaletasun zuen horren fruitua da koaderno hau. «Pertsonaz beteriko bertsoak dira. Egun, poetek beraien nitasunaz hitz egiten dute. Bertso hauetan familia, abadea, amona Joakina... agertzen dira. Ospakizunetarako egindako bertsoak daude», argitu zuen.\nLiburuari forma emateaz arduratu direnek testuak bere horretan uztea erabaki dute, garai bakoitzean erabiltzen zuen euskara islatzeko asmoz. Hala, 1975. eta 1999. urte bitartean idatzitako testuak daude. Hasierakoak poemak, kantak eta koplak dira, eta berrienak, bertsoak, behin eta berriz ezabatu eta idazten zituenak.\nKortazarrekin batera, Oihana Lekuona, Juan Mariren iloba, izan zen aurkezpenean. Honek familiaren «poza» helarazi zien egileei. Era berean, Iosune Cousillas Oiartzungo kultura zinegotziak lekuonatarrek herrian duten ospea aipatu zuen, eta euskararen alde egin duten lana txalotu. Jose Angel Irigaray Pamielako editoreak ere Lekuonak utzitako itzala goraipatu zuen, ahozko literaturan eta poesian erreferente bat delako.\nFamilia euskaltzale batean jaioa, txikitatik izan zuen euskal kulturarekiko ardura. Andoni eta Julen anaiek ere euskara sustatu zuten, nork bere arloan.


4 izarreko hotela Bilbo erdigunean | Abando Hotela\nInicio › Gure historioa\nEraikina 1991n eraiki zen, eta orain dela gutxi eraberritu da kanpo-fatxada moderno batekin.\nHorrela Abando Hotela tradizioaren eta dekorazio abangoardistaren elkargune bihurtu da, eta hiriaren egungo espiritua laburbiltzen du.\nHotel moderno hau Bilboko erdigune neuralgikoan dago bete-betean, zona komertzial eta finantzarioan bertan, hiriko interes turistikoko leku nagusietatik -Guggenheim Museoa, Arte Ederren Museoa, Euskalduna Jauregia eta Alhóndiga Bilbao bezalakoetatik- gertu.\nBere pribilegioko kokapenak Bilboko hiriak dauzkan komunikabide nagusietara iristea errazten du.\nGainera, Zazpikaleak, Albia lorategia, Arriaga Antzokia edo Bilboko udaletxea bezalako zonetatik gertu egoteari esker, Abando Hotela oinez mugitzeko leku aproposa da.\nAireportua: Bilboko “Usoa” nazioarteko aireportutik 15 minutura.\nTren-geltokia: Abandoko geltokia Abando Hoteletik 200 m-ra.\nAutobus-geltokia: Termibus geltokia bost minutu eskasera metroz edo tranbiaz.\nAutoa: “Jesusen Bihotza” eta “Zabalburu” sarreretatik (AP68 eta A8 autobideak/autobiak) 5 minutura.\nMetroa: Abandoko geltokia 50 metrora.\nAbando Hotelak 143 gela eroso ditu, era honetan banatuak: gela indibidualak, bikoitzak, laukoitzak eta goi-mailako gela bikoitzak. Bilboko zure ostatu-aukerarik onena gu izatea litzateke gela guztietako dekorazioen eta egokitzapenen helburua.\nAbando Hotela mota guztietako ekitaldiak, lan-bilerak, kongresuak eta konbentzioak egiteko leku aproposa da, bere areto modernoen dekorazio zainduari eta ekipamenduari esker.\nBere zerbitzuen artean azpimarratzekoak dira: buffet gosari zabala eta aukera handikoa, doako Wi-Fi konexioa hotel osoan, 24 orduko gela-zerbitzua eta hotelean bertan dauden 100dik gora garaje-plazak.\nAbando Hotelak askotariko instalazioak eskaintzen ditu: hoteleko bezeroentzat doakoa den gimnasio handi bat (sauna dago bertan), business center-a, nazioarteko biblioteka eleaniztuna, kafetegia eta lobby-ra joateko sarbide zuzena duen garaje pribatua.\nJatetxeak (euskal sukaldaritzan eta autore-sukaldaritzan espezializatua), ezkontza-menuen aukera zabal bat eskaintzen digu ezkonberrien gozamenerako.\nDon Quijoteren irakurketa Hotel Abandon\nElektrolinera Bilboko Hotel Abandon\nBizikleta alokairu zerbitzu berria\nAurreko salmenten Eskaintza Hotel Abandon


Indurain Anaiak Saria Igor Arrietarendako eta Mikel Uncillarendako - Sakana - Guaixe.eus\nIndurain Anaiak Saria Igor Arrietarendako eta Mikel Uncillarendako\nGuaixe 2020-10-02 09:03\nIgor Arrieta, helmugan.\nSakana Group-Aralar taldeko uharte arakildarrak juniorren lasterketa irabazi zuen eta Quesos Albeniz-Burunda taldeko etxarriarrak kadeteen mailakoa\nIgandean 24. Indurain Sari Nagusia hartu zuen Atarrabiak. Bi lasterketa jokatu ziren, kadeteen mailakoa (60 km) eta juniorren mailakoa (90 km), eta bietan protagonistak txirrindulari sakandarrak izan ziren, beste behin.\nKadeteen lasterketa oso lehiatua izan zen, eta, azkenean Mikel Uncilla etxarriarra (Quesos Albeniz-Burunda) eta Xabier Zabala (Bar Restaurante El Volante) iritsi ziren helmugara elkarrekin. Esprint borrokatuan, Mikel Uncillak lortu zuen garaipena (1:21:56). Top Tenean beste bi sakandar sailkatu ziren, Ander Villalobos altsasuarra (Quesos Albeniz), 6. postuan eta Unax Trevejo olaztiarra (Quesos Albeniz) 7. postuan, biak 1:31ra.\nGainontzeko sakandarrak kontuan hartuta, Aimar Tadeo (Sakana Group) 14. izan zen, Adrian Martinez (Sakana Group) 16., Alex Lopetegi 25. (Sakana Group) eta Asier Etxeberria 28. (Quesos Albeniz). Taldeka Quesos Albeniz Burunda izan zen onena eta Mikel Uncillak, txapeldunaren kopa jasotzeaz gain, mendiko kopa lortu zuen.\nJunior mailan ere Aralar eta Burunda klub sakandarrak izan ziren jaun eta jabe. Lakuntzako taldeko Igor Arrieta uharte arakildarrak lasterketa irakurtzen oso ondo jakin zuen, behar zen tokian egin zuen erasoa eta bakarrik iritsi zen helmugara (2:10:39). 45 segundora taldetxo bat sartu zen, Burundako Quesos Albeniz taldeko Hugo Aznar buru zela. Top Tenarekin jarraituz, Iker Mintegi (Quesos Albeniz) 4. iritsi zen, Mikel Olatxea (Sakana Group) 5., Aitor Alberdi (Sakana Group) 7. eta Unai Aznar (Quesos Albeniz)10. Bukatzeko, Jon Erdozia (Sakana Group) 14. postuan helmugaratu zen, Oihan Etxeberria (Quesos Albeniz) 38. postuan eta Unax Miranda (Sakana Group) 46. postuan.\nTalde onena Sakana Group-Aralar izan zen, eta txapeldunaren sariaz gain, Igor Arrietak mendiko txapelketa eta tarteko helmugen txapelketa lortu zituen.\nKirola Etxarri Aranatz Uharte Arakil


Ukrainako matxinoen eremuetarako autogobernua babestu du Errusiak - Mundua - Berria\nUkrainako matxinoen eremuetarako autogobernua babestu du Errusiak\nAutogobernuaren kontrako protesta, atzo, Kieven, parlamentuko atarian. EFE\nMOSKU. Matxinoek Luhansken eta Donetsken kontrolpean dauzkaten eremuetarako Ukrainako Parlamentuak onartutako hiru urterako autogobernua ontzat jo du Errusiak. Pauso baikortzat hartu du, Genevako hitzarmenarekin bat datorrelakoan. Uste du, gainera, eskualde horietako herritarren «eskubideak» eta «askatasuna» berreskuratzeko balio duela. Matxinoek pauso baikortzat jo dute Kieven proposamena, baina ez dute independentzia aldarrikapena baztertu. Donetskeko aireportutik gertu berriz hasi dituzte borrokak. Donetskeko matxinoek salatu dutenez, armadaren bonbardaketetan bi zibil hil dituzte.


SITE proiektuko ebaluazio prozesuaren helburu nagusia ebaluatzeko marko erkidea lortzea da, emaitzak arlo atlantikotik harago eraman ahal izateko moduan balioesteko balio duena. Emaitzak eramateko orduan kontuan hartu behar da leku bakoitzeko erakunde egituretara egokitu behar direla.\nGainera, ebaluatzeko marko erkideak gida izan behar du proiektuaren kide bakoitzak datuak jasotzean planifikazioa homogeneoa dela ziurtatzeko, emaitzak konparatzea berma dadin eta ondorengo estrapolaziorako proposatutako neurriak zuzen balioetsi daitezen.\nHori guztia dela eta, ebaluazio metodologia eraginkorra proiektuan inplementatutako neurri bakoitzaren funtsezko alderdiak eta hiri mailan bazkide parte hartzaile bakoitzak lortutakoa nabarmentzeko gai izan behar da Hori guztia dela eta, proiektua ebaluatzearen azken helburua izan behar da ondorioak ateratzea eta beste hirietarako, euren mugikortasun jasangarriaren aldeko politikak garatzean, erabilgarriak izango diren aholkuak ezartzea\nHorregatik, ebaluazio marko erkidea honako gidalerroen arabera zehaztu da:\nKoherentzia mugikortasunaren helburu multzoarekin. Ebaluazioa gai izan behar da SITEk mugikortasun jasangarriaren helburuen inguruan egindako ekarpena balioesteko, bai arlo atlantikoan, bai udal mailan. Horretarako adierazleen aukeraketa mugikortasunaren helburuak aintzat hartuta egingo da.\nSistemaren inpaktuak islatzeko gaitasuna. Ebaluazio azterketak nahiko malgua izan behar da, aurreikusitako helburuak lortzeko ekarpenez gain, mugikortasunaren beste arloetako eraginak ere jasotzeko, neurrietan jasotakoetatik aldendu baitaitezke. Horregatik, ebaluazio metodologia neurrien arteko elkarreragina kontuan hartu eta aurreikusiezinak izan litezkeen eraginak aurreikusi behar ditu.\nEmaitzen konparagarritasuna. Ondorioak eta aholku baliagarriak lortze aldera, datuak lortzeko eta kalkulatzeko metodoek antzeko izaerako neurrien konparazioa ahalbidetu behar dute.\nTransferitzeko erraztasuna Transferitu ahal dela ziurtatzeko ez da nahikoa neurriak homogeneoak izatea. Neurriak inplementatzen diren testuinguruko baldintzak aintzat hartu behar dira, nahitaez, kasu bakoitzean balioetsi behar baita inguru politiko, ekonomiko eta instituzionala. Horrela ekintzak abian jartzean ager daitezkeen oztopoak eta laguntzak antzemango dira.\nBateragarritasuna Azkenik, aplikatu daitekeen lekuetan, ebaluazio azterketak monotorizatzeko eta ebaluatzeko aldez aurretiko ekimenak erabili behar ditu, bateragarritasuna bermatzeko eta eskura dauden datu historikoak erabili ahal izateko.\nHorrekin guztiarekin bat, SITEren ebaluazio azterketa bi mota nagusitan banatzen da:\nA. Inpaktuaren ebaluazioa. Neurriak inplementatzeak hiriko garraio sisteman dituen eragin tekniko eta praktikoak azaltzen ditu.\nB. Prozesuaren ebaluazioa. Ekintzen erantzunaren arrazoiak azaltzen ditu, zergatik erantzun duten modu batean edo bestean, arrakastaren edo porrotaren zergatiak aztertuta.\nSITEren ebaluazio lanak lau mailatan egituratzen dira:\nI. Ekintza maila. Ebaluazioaren oinarria da eta beste mailak honen mende daude. Proiektuan inplementatutako norbanakoen ekintzen ebaluazioa hartzen du bere baitan.\nII. Ekintza mailen taldea. Ekintza sorta baten ebaluazioari dagokio, norbanakoen ekintzak euren artean osagarriak direnean eta norbanakoen inpaktuak ez duenean arrazoizko emaitzarik ematen. Horrelakoetan, ekintzak multzoan aztertzen dira.\nIII. Hiri maila. Abian jarritako ekintza guztien balorazioa eta hirirako ezarritako helburuak lortzeko nola lagundu duten.\nIV. SITE maila: Ebaluazio gurutzatua hartzen du, jardunbide egokien identifikazioarekin eta estrapolazioarekin. Hiri eta jardueren barruko ebaluazioan oinarritzen da.


Herriak berea duen eskola | Iritzia | Berria\nNagore Etxezarreta Aranburu eta Mikel Lizarazu Arbulu - Antzuolako Herri Eskolako 294 ikasle ohiren izenean\nJoseba Sarrionandiaren hitzak ekarri nahiko genituzke gogora lehen lerroetan. «Ikasten duguneko lekua da eskola. Edozein leku izan daiteke, hala nola etxea, kalea, mendia, itsasoa, parkea, zinema aretoa, eta, beharbada, eskola», esan zuen behin idazleak elkarrizketa batean. Eta ondo zioen. Antzuolako Herri Eskolak ere badu zer hark aipatutako kontuetatik. Horren aurrean, bertako ikasle ohiok ere badugu zer esana.\nBetiko eskemetatik atera eta bestelako eskola bat sortzea helburu, irakasle talde batek egun ezagutzen dugun eskolako hezkuntza eredu pedagogikoa martxan jartzeari ekin zion. Herriko haurren arteko harremanak ere bazituzten oinarri. Orduz geroztik, igaro dira jada 38 urte. Egin zituzten bidaiak Herrialde Katalanetara, eta ezagutu zituzten hango eta hemengo pedagogia eredu ezberdinak. Eta ikasi zuten. Ibili ziren gau eta egun belaunaldi gazteagoei irakasteko asmoz hezkuntza eredu propio baten aldeko borrokan. Bidean batu ziren guraso eta herritar zenbait ere. Eta lortu zuten. Lortu zuten hauts magikoak erabili, eta ikaslea hezkuntza prozesuaren erdigunean kokatzen duen errezeta magikoa eraikitzen.\nLan horren emaitzak ongi baino hobeto ezagutzen ditugu bertatik igaro garen ikasleok. Zenbaitetan gogoratzen ditugu eskolako kontuak, irakasleen eta ikasleen istorioak. Harro diogu nongoak garen eta non ikasi dugun: Antzuolako Herri Eskolako ikasleak izan gara. Ezbairik gabe, ikasle bakoitzaren beharretara egokitzen den hezkuntza eredua dugu hau. Ikasleen ekimenez hautatzen diren proiektuen eredua oinarri hartu, eta ikasle bakoitzaren hausnarketa bideratzen duen metodologia da gurea. Zenbaki huts bat izatetik harago, haurra bere osotasunean kontuan hartzen duen ikastetxea da, kalifikaziorik gabea. Gaur arte lanean jardun duten irakasleek jakin dute curriculum propio bat eratzen. Tamalez, egoera larrian dagoen eskola dugu. Zurea eta nirea. Herriarena.\nHezkuntza ereduaren lehen harriak jarri zituzten irakasleei iritsi zaie erretiratzeko unea. Irakasleria finko baten beharra nabaria da transmisioa bermatu eta proiektuari eutsi ahal izateko. Hala ezean, akabo jokoa. Herritarrok argi dugu zein den aurrera egiteko bidea. Argi dugu gurea den hezkuntza eredua defenditzen jarraituko dugula. Eta bagabiltza txikitik eragiten, bagabiltza belaunaldi berrientzako haziak ereiten. Administrazio publikoa da, ordea, pausoa eman beharko lukeen hurrena.\nHura da eskolaren egoera oinarri hartu, eta aurrerapausoak eman beharko lituzkeena proiektua sostengatzeko. Eman beharko lituzke urratsak bestelako hezkuntza eredu pedagogiko baten alde. Eman beharko lituzke oinazeak sortuak dituzten planak albo batera utzi eta eskola bakoitzaren autonomia errespetatzeko. Eta eskatzen diegu. Eskatzen diegu babestu dezatela herritarrok maite dugun proiektua. Eskatzen diegu defendatu dezatela datozenentzako egokiena den eredua. Eduki dezatela gogoan herritarron aldarria. Entzun dezatela gure hitza, eta har dezatela kontuan esateko daukaguna.\nFinean, eskolak erakutsi digu hausnartzen. Erakutsi digu ingurua beste ikuspuntu batetik begiratzen. Erakutsi digu egia balitz bezala kontatzen digutenaz harago kritikoak izaten. Erakutsi digu egoeretara egokitzen, eta behar denean, ingurukoa errespetatzen eta onartzen. Erakutsi digu norbere burua ezagutzen eta onartzen. Erakutsi digu gaur garena izaten. Eta askeago bizitzen. Horregatik, argi dugu: Antzuolako Herri Eskolako hezkuntza eredua babesten dugu; eta zuk?


Hor zeuden | Iritzia | Berria\nHortxe bertan zeuden. Espinete Kirikolatzaren programan agertzen ziren, baina guk ez genuen panpinetatik harantzago ikusten jakin. Epi eta Blas zuten izena gaztelaniazko bertsioan. Orduak eman genituen haiei begira, eta asko jota lagunak izango zirela baino ez genuen pentsatu. Gehienok pentsatu ere ez genuen egin euren artean ezer izan zitezkeenik. Eta badakizue, pentsatzen ez dugunean, ustez normalak diren gauzak ikusten ditugu: gizonezko bi, ezer izatekotan, lagunak izango direla haien artean. Mark Saltzman programako gidoilariak ireki dizkigu begiak Espinete desagertu eta hiru hamarkadara: bere bikotean oinarrituta idatzi zituen Epi eta Blasen istorioak. Haren buruan beti egon zen bikote homosexuala zirela panpina biak. Buru bete armairu sentitu naiz berria irakurri dudanean.\nOrain, lehen ez bezala, bikote artistikoez pentsatzen hasi naiz: Heidi eta Klara, Javi eta Pancho, Leroy Jhonson eta Jessy Borrego, Bea eta Desi, Bud Spencer eta Terence Hill, Alaitz eta Maider, Laurel eta Hardy... Ez, nik ez diot denak homosexualak direnik, baina zergatik ez zaigu inoiz burutik pasatu haien artean sexua egon daitekeenik? Eta zergatik Heidi eta Pedroren artean bai? Edo Richard Gere eta Julia Robertsen artean bai?\n5 eta 8 urteko bi anai-arreba hil dira Lizarran, istripu larri batean\n«Gure semea ez da itzuliko, baina, gutxienez, hau ez dakiola beste inori gerta»


Asilo-eskaerak %36 egin dute behera izurriaren egoera dela eta - Diario de Noticias de Alava\nEuskadiko Errefuxiatuei Laguntzeko Batzordeak jakitera eman duenez, Euskadin 3.085 pertsona eskatu zuten asiloa; horietatik, Araban, 674\neunate f. domínguez 29.03.2021 | 01:18\nGASTEIZ – Araban, Bizkaian eta Gipuzkoan asiloa eskatzen duten pertsonen kopurua jaisten ari da koronabirusaren pandemia hasi zenetik.Gertaera horrek zerikusia du, ustez, koronabirusa hedatzea saihesteko hartutako murrizketekin eta mugak ixtearekin, horrek eragotzi egiten baitu pertsona asko beren herrialdeetatik ateratzea eta Euskadira bidaiatzea egoitza berri baten bila.\nIzan ere, Euskadiko Errefuxiatuei Laguntzeko Batzordeak (CEAR) jakitera eman duenez, Barne Ministerioak argitaratutako balantzearen arabera, 3.085 pertsonak eskatu zuten asiloa Euskadin iaz. Horrek esan nahi du %36ko beherakada egon dela aurkeztutako eskaeren kopuruan 2019ko datuekin alderatuta (4.826). Euskal Autonomia Erkidegoan 2020. urtean izapidetutako eskari guztietatik, 1.767 Bizkaian izan ziren; 674 Araban; eta 644, aldiz, Gipuzkoan. CEAR-Euskadi hiru lurralde horietan aurkeztutako eskarien %41ez arduratu zen. "Kolonbia,Venezuela, Nikaragua, eta Hondurasko herritarrak izan dira, ordena horretan, eskaera gehien egin dituztenak. Talde juridikoak aholkularitza-zerbitzua eman zien 45 herrialdetatik zetozen asilo-eskatzaileei", azaldu zuten.\nCEARetik azaldu dutenez, gainera, zenbaki horien atzean koronabirusaren pandemia bera dago. Izan ere, birus horrek nabarmen eragiten die munduko biztanle guztiei, eta, beraz, birusa gehiago ez zabaltzeko murrizketek eragotzi egiten dute herrialde askotan beste herrialde ba-tzuetara irtetea edo sartzea, aisialdiagatik edo bizileku gisa. "Covid-19ak eragindako krisialdien eraginez mugak ixtea izan da eskariak murriztearen arrazoi nagusia", azaldu du CEAR-Euskadiren zuzendari Patricia Barcenak. "Pertsona asko beren herrialdeetatik ihes egin ezinean daude, eta bertan jazarpena pairatzen dute. Beste asko, ostera, hirugarren herrialdeetan geratu dira, gizapetiko baldintzetan. Egoera honek eragin du gatazketatik eta miseriatik ihes egiten jarraitzen duten pertsonek herrialdeetan sartzeko bide alternatibo arriskutsuagoak bilatzea", gaineratu du.\nGorakada Euskadiko Errefuxiatuen Laguntzarako Batzordearen arabera, azken bost urteetan nabarmen egin du gora asilo-eskaerak Euskadin. Adibidez, duela bost urte, 2016an, 500 pertsonak eskatu zuten asiloa Euskal Autonomia Erkidegoan, beren jatorrizko herrialdeetatik atera eta Euskadin beste bizileku bat bilatu ahal izateko. 2017an, urtebete geroago, kopuru hori 970 pertsonara igo zen. 2018an, asilo-eskaerak asko handitu ziren, 1.595 araino. 2019. urtea izan zen, ezbairik gabe, eskaera gehien izan zituen urtea; 4.826 asilo-eskaera egin ziren Euskadin egoitza berria bilatzeko. Hala ere, 2020an, koronabirusak eskaera horiek geldiarazi zituen, %36raino jaitsi baitziren, CEARek berriki jakinarazi duenez. Zehazki, eskaerak 3.085 pertsonara jaitsi ziren. "Ondoz ondoko bigarren urtea da 2020 zeinetan asilo-eskaeren %5ak besterik ez zuen aldeko irizpena lortu. Zifra baxu horrek Espainiako Estatua gainontzeko herrialde europarren oso azpitik kokatzen du (Frantzia %22, Belgika %35, Alemania %44)", azpimarratzen du Patricia Barcenak. Ildo horretatik, gainera-tzen du hori dela eta, beste motibazio batzuekin batera, "asilo-eskatzaile horietako askok Europako beste herrialde batzuetara jotzen dutela, non babes-berme handiagoa izan dezaketen. "Euskadi igarobide bat besterik ez da. Egun hauetan ikusten ari gara, Irunetik Frantziara heltzen saiatzen diren pertsonen adibidearen bidez. Errealitate hori normaltasunez, enpatiaz eta solidaritatez bizitzen hasi behar da, ditugun baliabideak indartuta eta elkarbizitza sustatuta".\nCEAR Errefuxiatuari Laguntzeko Espainiako Batzordeak 1979az geroztik asilo-eskubidea eta giza eskubideak defendatzen ditu, gerra-gatazketatik edo giza eskubideak urratzetik ihes egiten duten errefuxiatuen, asilo-eskatzaileen, aberrigabeen eta nazioarteko babesa behar duten edota gizarte-bazterkeriako arriskuan dauden migratzaileen garapen integrala sustatuz. "Nazioarteko babesa behar duten edota gizarte-bazterkeria jasateko arriskuan dauden errefuxiatuen, aberrigabeen eta migra-tzaileen giza eskubideak eta garapen integrala defendatzea eta sustatzea da CEARen helburua".\nDatuak. Barne Ministerioak argitaratutako urteko balantzearen arabera, 3.085 pertsonek eskatu zuten asiloa 2020an Euskadin. Aurreko urteko datuekin alderatuta, aurkeztutako eskarien kopuruak % 36 egin\ndu behera, 2019an 4.826 eskari jaso baitziren.\nAraban. Euskal Autonomia Erkidegoan 2020. urtean izapidetutako eskari guztietatik, 1.767 Bizkaian izan ziren; 674 Araban; eta 644, aldiz, Gipuzkoan. CEAR-Euskadi hiru lurralde horietan aurkeztutako eskarien %41ez arduratu zen. "Kolonbia,Venezuela, Nikaragua, eta Hondurasko herritarrak izan dira, ordena horretan, eskaera gehien egin dituztenak. Talde juridikoak aholkularitza-zerbitzua eman zien 45 herrialdetatik zetozen asilo-eskatzaileei", azaldu zuten. CEARetik azaldu dutenez, gainera, zenbaki horien atzean koronabirusaren pandemia bera dago. Izan ere, birus horrek nabarmen eragiten die munduko biztanle guztiei, eta, beraz, birusa gehiago ez zabaltzeko murrizketek eragotzi egiten dute asiloa eskatzea.\nPatricia Barcenas "Beren herrialdeetatik ihes"\n"Pertsona asko beren herrialdeetatik ihes egin ezinean daude, eta bertan jazarpena pairatzen dute. Beste asko, ostera, hirugarren herrialdeetan geratu dira, gizapetiko baldintzetan. Egoera honek eragin du gatazketatik eta miseriatik ihes egiten jarraitzen duten pertsonek herrialdeetan sartzeko bide alternatibo arriskutsuagoak bilatzea".\ncear "Zifra Baxuak Euskadin"\n"Ondoz ondoko bigarren urtea da 2020 zeinetan asilo-eskaeren %5ak besterik ez zuen aldeko irizpena lortu. Zifra baxu horrek Espainiako Estatua gainontzeko herrialde europarren oso azpitik kokatzen du (Frantzia %22, Belgika %35, Alemania %44). Euskadi igarobide bat besterik ez da. Egun hauetan ikusten ari gara, Irunetik Frantziara heltzen saiatzen diren pertsonen adibidearen bidez. Errealitate hori normaltasunez, enpatiaz eta solidaritatez bizitzen hasi behar da".


Ezagutzen dituzu katuarentzako elikagairik arriskutsuenak? | Consumer\nKafea, kipula edo arrain-erraiak ezin dira jan felidoentzat, beherakoa, intoxikazioak eta, muturreko kasuetan, heriotza ere eragiten baitiete.\narabera: Astelehena, 2021eko abuztuaren 09a\nKafea, gatza, azukrea, tipula eta arrain-erraiak katuentzako elikagai arriskutsuak dira. Felidoetan beherakoa eta arazo gastrointestinalak eragiten dituzte eta, kasurik okerrenean, intoxikazioak eta animaliaren heriotza. Ondoren, katuek jan ezin dutena azalduko dizugu, eta osasun arazo larriak sor ditzaketen elikagai toxiko eta jaki batzuen zerrenda egingo dugu; esaterako, esnea katu intoleranteentzat eta txokolatea. Mininoei jaten ematean kontuan hartu beharreko neurriak ere sartzen dira.\nZer elikagai jan ditzakete katuek?\nEsnea felinoari gustatzen zaion eta ondo sentitzen duen elikagai gisa lotzen zaio. Baina ez da beti horrela izaten. “Laktosarekiko intolerantzia duen eta esnea hartzen duen katuak beherakoa izan dezake”, dio Manuel Lázaro albaitariak.\nHala ere, felido batzuei ondo iruditzen zaie elikagai hori, baina kantitate txikitan eta noizean behin eskaintzea komeni da.\nZenbait fruta eta barazki\nBere dietan bitaminak eta zuntza ematen dituzte, baina guztiak ez dira osasungarriak katuarentzat. Sandia, meloia, udarea, marrubiak eta beste barazki batzuk jan ditzakete, hala nola azenarioa, tomatea edo kalabazina.\nErrairik gabeko arraina\nKatuari arraina ematea ez da ideia txarra “felidoa haragijalea delako eta, beraz, arraina gustuko duelako eta bere dietan parte hartu behar duelako, beste elikagai batzuekin batera”, azaldu du Sandra Garcinuñok, Protección Felina elkartekoak. Hori bai, inoiz ez dute errairik jan behar.\nKatuari oilaskoa eskainiz gero, egosita eta hezurrik gabe egitea da egokiena.\nUra felidoentzat garrantzitsua denez, etxean ur ugari edatera bultzatu behar dira. Baina, gainera, dieta lehorrak elikagai hezeekin osatu behar dituzte. “Astean behin edo bitan kalitate oneko elikagai hezeko lata bat eskaini behar zaio katuari”, azaldu du Patricia González albaitariak.\nJanari hezeak, atseginagoa eta usaintsuagoa, felidoaren gozamenak ez ezik, osasuntsu egoteko eta urte gehiago bizitzeko behar duen ur kopurua hartzen lagunduko dio. Zergatik? Janari-latek uraren %75 inguru dute (pentsuaren %10 urria da), eta horrek likido-iturri on eta gozo bihurtzen ditu.\nBehar adina ur edaten ez duten katuek erritmo biziagoan lan egitera behartzen dituzte giltzurrunak, eta, egia esan, “giltzurrunetako arazoak oso ugariak dira katuen artean, gehienek ez baitute behar adina likido hartzen”, ohartarazi du Dawn Fiedorczyk albaitariak.\nFelidoek ere noizean behin jan ditzakete patata eta arrautza, baina beti egosita. Gainera, noizbait sar dezakezu zure dietan (kantitate txikitan eta inoiz ez ohiko moduan) platanoa, arroza, olioa eta azukrerik gabeko jogurt naturala.\nKatuentzako elikagai hilgarriak\nTipula eta porruak\nTipulak, tipulinek eta porruek tiosulfatoa dute. Osagai horrek globulu gorriak suntsitzen ditu katuan, eta anemia hemolitiko ere deitzen zaio. Toxikoa egiten zaion barazki horren beste zati bat kimu berdeak dira (zurtoinen antzekoak).\nTxokolateak teobromina du eta felinoak metabolismo bat du, substantzia hori kanporatzeko ahalmenik gabea. Horregatik, odolean kantitate handitan metatzen bada, toxikoa eta hilgarria da harentzat.\nEdari alkoholdunak kaltegarriak dira katuaren osasunerako. Alkohola hartu duen felido baten ondorioak gernu-inkontinentzia dira, eta, neurri handi batean, heriotza.\nZer egin behar zenuke katuari jaten ez uzteko?\nKatuari gustatzen zaizkion elikagaiei buruzko mitoek elikaduraren inguruko akatsak eragiten dituzte, eta oso garestiak izan daitezke. Halakoxea da berez arrain-animalia delako ustea.\nArraina jaten duen katuari buruzko ezezaguna da haragi gordin horren errai askok paralisia edo muskulu-zurruntasuna eragin diezaioketela (Chastek-en paralisia). Zergatik? B1 bitamina suntsitzen duen osagai bat dute, “katuaren giharretan paralisia eragiten duena”, dio Juan Antonio Aguado albaitariak.\nArraina kontsumitzen duen felinoaren beste arrisku bat hezurrak dira, hestegorrian zuloak eta hesteetako buxadurak eragin baititzakete.\nGainera, komeni da gogoratzea arrain gordinak anisakisa duela, gaixotasun larriak eta urdaileko eragozpenak eragin ditzakeen parasitoa.\nIrudia: loiez Deniel\nGatza, gozagarri arriskutsua\nFelido batek gatz gutxi irentsi behar du, gernu-arazoak sor diezazkiokeen gatz-hondarren kumulurik ez izateko giltzurrunean. Berariazko elikagaiek gatz-proportzio egokia dute, baina jabeak jaki bereziren bat eskaini nahi badu, urdaiazpiko egosia edo gatz gutxiko indioilarra gomendatzen da.\nArazo kardiobaskularrak dituen katuak gatza saihestu behar du beti, gaixotasuna kontrolpean izateko.\nOilasko-hezurrak arriskutsuak dira felinoarentzat, irentsiz gero hestean kalteak eragin baititzakete, hala nola zulaketak edo buxadurak.\nSubstantzia kitzikagarriak (kafea edo tea daukatenak, adibidez) irensten dituen katu bat aldatu edo urduri jar daiteke.\nFelinoak ez du beste animalia batzuek (txakurrak, esaterako) bere gibelean metatzen diren substantzia toxikoak kentzeko gaitasunik; beraz, kafeina edo teina hartzen duen katu batek gehiago salatuko ditu substantzia horiek bere organismoan dituzten kitzikagarrien propietateak, denbora gehiago beharko baitu horiek gorputzetik kentzeko.\nKatuaren elikadura: badaezpadako neurriak\nAtuna katuari gustatzen zaio, testura koipetsua eta zaporetsua duelako, baina ez du taurina izeneko substantziarik, felido metabolismoaren funtzionamendu egokirako funtsezko aminoazidoa.\nEtxeetan dauden landareak toxikoak dira katuarentzat. Lirioak, rododendrondoak, adelfak, Pazko-lorea, huntza edo gorostia bereziki zaindu behar dira. Katuak elastikoak dira eta igokari trebeak; beraz, kontuz ibili behar da landare hauetara ez sartzeko.\nFelino mehe bat, bizpahiru kilo izan arren, arriskuan jar daiteke bere ohiko pentsua ez den janari gutxi jatea, hiru oliba bezala: kopuru horren hirukoitza hartuko balu bezala da, tamainagatik, eta, beraz, beherakoa edo gonbitoak eragin diezazkioke.\nKatuari automedikazioa egitea kaltegarria da osasunerako. Adibidez, azido azetilsalizilikoa eta parazetamola. Osagai horiek katu-gibelari kosta egiten zaio kentzea, eta, beraz, animalia intoxikatu egin daiteke.


Zabalgarbin egiten den Hiri-hondakinen balioztapen energetikoari buruzko azalpen bideoa\nZabalgarbi Elkarte Anonimoa 1993an sortu zen, helburu honekin: efizientzia handiko bi instalazio eraikitzea hiri-hondakinen balioztapen energetikoaren bidez energia elektrikoa sortzeko, ingurugiroa zaintzeko araurik zorrotzenak betez; era horretan Bizkaiko hiri-hondakinen kudeaketa-sistema osatua zegoen.\nDiseinu berria onartu zen, eta prozesu industrial berria: Zabalgarbi Sistema edo Sener Sistema.\nBeste pauso bat hiri-hondakinen balioztapen energetikoan\nZabalgarbik 5 hektareako azalera hartzen du, Artigasen dago Bilboko udalerrian, Artigasko Plan Bereziak araupetzen du. 2004ko apirilaren 19an abian bota zuten balioztapen energetikorako lehenengo planta.\nProzesu industriala kamioiak hondakinekin heltzen direnean hasten da. Baskulako kontrola egin ondoren, hustuketa gunera doaz, han berezko sakonunean egindako aska batera uzten dituzte hondakinak. Hiri-hondakinak askan nahastu eta gero, olagarro garabiek hartu eta labeak betetzeko toberetan jartzen dituzte.\nAirea xurgatzeko sistemari esker hondakinek botatako kiratsa ez da plantatik kanpora irteten. Horrela, xurgatutako airea errekuntzarako oxigenoa emateko erabiltzen da.\nHondakinak parrila lerrakorrean errausten dira 850etik gorako tenperaturan, hondakinek ekarritako dioxinak eta furanoak desegiteko. Aldi berean, nitrogeno oxidoen erredukzioa egiten da amoniako disoluzioa injektatuz.\nEuren bideari jarraituz, gasak hurrengo xurgapen-dorretik igarotzen dira, han kare-esnea injektatuz azidotasuna neutralizatzen zaie. Ikatz-aktibatu mikronizatua ere injektatzen da metal astunak xurgatzeko eta aurre-neurri moduan dioxina edo furano molekularen bat sortu ez dadin.\nOndoren, gas-korronteak daramatzan partikulak batu eta kentzeko beste neutralizazio eta garbiketa bat egiten da mahuka-iragazkietan. Azken barrera hau gaindituta eta ingurumen eragina txikiagoa izan dadin, ke araztuaren %20 birzirkulatu eta berriro erabiltzen da errekuntzarako aire sekundariotzat. Gainerako gas araztuak eguratsera igortzen dira tximiniatik.\nEtengabeko monitorizazio sistemaren bidez, bai Zabalgarbik eta bai ingurugiro-agintaritzak, Eusko Jaurlaritzak, zuzenean kontrolatzen dituzte instalazioko emisio guztiak, denbora errealeko konexioaren bidez analizagailuekin eta tximinian egin ohi diren aldizkako laginketekin.\nPlanta abian jarri zenetik igorpenak beti egon dira ingurugiro-arautegiek jarritako mugen azpitik. Tximiniako kontrolez gain, inguruan gertatzen den inmisioaren jarraipena egiten da. Aire kalitatearen kontrola hiru kabinatan egiten da; bat Arraitz mendian dago, beste bat Alonsotegin eta hirugarrena Kastrexanan, Barakaldon. Gainera, aldizka laginketak egiten dira plantaren inguruko lurra, landaredia eta azaleko urak kontrolatzeko.\nZaborrak eman dezakeen energia guztia atera ondoren, azpiproduktu solidoa zepa eta errautsa dira. Zeparen osagaiak material geldoak dira, agregakintzat erabiltzen dira obra zibil eta publikoetan, eta txatarrak. Burdin-txatarrak enpresa siderurgikoetan balioztatzen dira. Errautsetan ez da aurkitu ezaugarri kaltegarririk, toxikorik ez mutagenorik; hala ere, tanga-ibilgailuetan garraiatzen dira kudeatzaile baimendunak inertizatu eta zabortegira botatzeko. Balioztapen energetikoaren elektrizitate produkzioaren eta ingurumen-kudeaketaren prozesu guztia gela bakar batetik kontrolatzen da. Pantaila interaktiboei esker, errazagoa da informazio jarraitua zaborraren errekuntzarena, gasen arazketarena, gas turbinarena eta lurrun turbinarena.\nZabalgarbiren lehenengo plantako elektrizitate produkzioa, errendimendu betean –A moduan- 730etik 760 milioi kilowatt-ordukoa da urtean. Elektrizitate produkzio altu hau lortzeko prozesu industrial bakar batean integratu dira, hartarako moldatuta, hiri-hondakinen balioztapenerako instalazio modernoetako teknologia eta ziklo bateratuko zentralena.\nBalioztapen energetikorako Zabalgarbi Sisteman galdaran egindako lurrun-aseak 310ºC-ko tenperatura dauka eta 100 bareko presioa. Gas turbinako ihes-gasen beroarekin galdarako gasa gainberotu egiten da berreskuratze-galdaran. 540ko tenperatura eta 100 bareko presioa hartzen ditu, erregai konbentzionalen ziklo bateratuko zentraletan hartzen duen antzekoa.\nZabalgarbiko instalazioan turbu-sorgailua elikatzen duen lurrun-aseak hiri-hondakinen balioztapen energetikorako beste instalazio moderno batzutan baino tenperatura eta presio altuagoa ditu. Horregatik, Zabalgarbiko elektrizitate sorkuntza handiagoa da, baita errendimendu energetikoa ere. Era berean, efizientzia energetikoa altuagoa da, energia primario gehiago aurrezten da eta galdararen korrosio arriskua txikiagoa da. Abantaila horiei esker, Zabalgarbik CO2 gutxiago igortzen du sortutako kilowatt-ordu bakoitzeko eta ingurumen-eragina ere txikiagoa da sortutako kilowatt-ordu bakoitzeko.\nBalorizazio prozesu industrialean Zabalgarbik gutxi gorabehera hondakinen eduki energetiko eta materialaren %95a berreskuratuko du. Gehiena balioztapen energetikoaren prozesuan energia elektriko bihurtzen delako eta gainerakoa burdin-txatarrak birziklatu eta zepa berriro erabiltzen delako.\nZabalgarbiren instalazioan bat egiten dute bi helburuk: energia berriztagarrien sustapenak eta ingurumenaren babesak. Garapen iraunkorrari laguntzen dio; klima-aldaketaren kontra egiten du CO2aren igorpena urriagoa delako sortutako kilowatt-ordu bakoitzeko.\nErregai fosilen erabilpena txikiagotu eta elektrizitate-produkzio altua lortzen du, hiri-hondakinak eta gas naturala erabiliz ziklo bateratu bakarrean.\nDeskargatu artxiboa (12,97 MB)


PAR: GORKA RUBIO\nGorka Rubio naizplus bloga\n“Jaio. Musika. Hil”. Hala izena zuen Berri Txarrak taldeak 2005ean argitaratutako diskoak. Gizakiok, beste izaki bizidunen moduan, bi gauza ditugu seguru: Jaio ginen eta hil egingo gara.Bitartean denetik egiten dugu, tartean musika...\n"mahai ez borobila", Sierra Salvada. Burgos. © Santiago Yaniz\nDronegrafiak. Hegan egiten duen begirada. Horixe da Santiago Yaniz argazkilariak aurkeztu duen azken lana. Erakusketa BILBAO MENDI FF 2017 barruan, Errekalde...\nAzken egunetako natur fenomenoen inguruko albiste eta irudi mordoa ikusten gabiltza, bereziki Irma urakanarenak. Horrelakoetan ohi denez, fenomenoaren albisteak ilustratzeko ondorena eta txikizioa erakusten duten irudiak zabaltzen dira. Etxe...\nDuela egun gutxi hil da Koldo Larrañaga (Azkoitia, 1923). Euskaltzalea, langilea, zinemazalea, apaiza.\nGasteizen apaiz ikasketak amaitu eta 50. hamarkan Araban hasi zen lanean. Zuia inguruan zebilen lanean Legutioko nekazariek beraien...\n15 urte daramatza argazki-liburuak biltzen Gabriela Zendoiak. Orain, osatu duen 1400 aleko bilduma San Telmo museoari lagapenean utzi dio. Aurreko astean aurkeztu zuten akordioa eta aitzakia horrekin Kazuma Obara foto-kazetari japoniarrak...\nKirol lehiaketak amaitzear daude eta final kutsuko makina partida jolasteko garaia da. Batzuk txapelketak irabazi dituzte, edo azken unean europako lehiaketan sartzeko txartela lortu dute, eta besteak atean geratu dira. Beste batzuk azken unean...\nKorrikaren jarraipena egitea lan ederra da. Esperientzia bat. Bi astez etenik gabe euskal geografia fisiko, sozipolitiko eta kulturala zeharkatzen duen ekimena. Gure kamera aurrean jartzen dizkigun parajeak, banaka edo taldeka ekimenera biltzen...\nAurrekoan aipatu genuen, World Press Photo sariketan urteko argazki onenaz gain badugula zer ikusi eta ezagutu. Une oro, munduko lekuren batean batean norbaitek kontatzea merezi duen istorio bat ikusi eta gertakaria irudietan jaso eta...\nInfernutik izar arteko erretirora\n"Infernutik Hollywoodera", horrela deskribatzen du Nick Ut argazkilariak bere bizi ibilbidea. 1951an Long An (Vietnam)en jaio zen argazkilariaren lan ezagunena "Napalmaren neska" argazkia izan da.\n1972ko uztailaren 2an atera zuen argazkia. Irudian...


The need of the people’s counterpower | Asier Blas Mendoza\n← #U21 Recomendation Of The “Day After” For Basque Nationalists: Be As Moderate In Celebration As In Campaign\nTime for Deepening Democracy →\nThe need of the people’s counterpower\nPosted on 2012/11/12\tby Asier BM\nAntonio Gramsci-k azaldu zuen ez dagoela botere politikoa hartzerik, aldez aurretik botere kulturala hartu ez bada. Halere, jakin badakigu baldintza hau beharrezkoa dela baina ez nahikoa boterea erdiesteko. Boterea gobernuekin lotzen dugu maizegi, baina errealitatea da erakundeek botere parte bat soilik dutela eta arlo askotan txikia. Gobernu batek erabaki formalak hartzen dituenean ez du esanahi horiek bere gogoz hartutakoak direnik beti, batzuetan beste agente batzuek inposatutakoak dira era leun edo bortitzagoan. Izan ere, boterea leku askotan topatu genezake, besteak beste, enpresarien eskuetan eta hauen jabegoko edota zerbitzura dauden hedabideetan.\nBeraz, gobernu batetara ailegatzen den alderdiak bere asmoen artean baldin badu justizia soziala bultzatzea eta ahulenen defentsa egitea, horretarako zailtasun amaigabeak izango ditu bidaide. Hauteskundeetan oinarritzen den sistema batetan, sinplifikatuz, hiru motatako agente politikoak desberdindu ditzakegu. Alde batetik, formalki sistemaren ubide zentrala diren alderdi politikoak ditugu. Hauek hauteskundeetan hautatuak izaten dira herritarren ordezkaritza bideratzeko organo legegile edota araugileetan eta, gehiengoak lortu ezkero, botere exekutiboan aritzeko. Baina boterera ailegatzeak ez du zertan esanahi alderdi batek dituen asmo eta programa guztiak aurrera eramateko gaitasuna izango duenik, ez behintzat inolako kanpo baldintzapenik gabe.\nSistemak dituen hiru agenteen arteko botere dinamikak. Iturria: egileak landua.\nPresio-taldeek harreman pertsonalen bidez eta eragiteko duten gaitasun ekonomiko, politiko edota sozialaren bidez, erakundeetako botere zirkuluetara sarbide pribilegiatua dute, horregatik, beti parte hartzen dute botere instituzionalean. Adibidez, presio-talde ekonomikoen kontra-botereak ez du inoiz deskantsurik hartzen, indartsua da eta horregatik, itzalpean presionatu eta “aholkatu” egiten ditu gobernuak egunero. Aldiz, sistema demokratikoetako hirugarren agenteek ez dute batere erraz izaten erabakietan bere partaidetza segurtatzea. Herri xehea osatzen duten norbanakoek ez dute dirua presionatzeko, ez dute gaitasuna langileak kalera botatzeko, ez eta enpresa baten egoitza lekuz aldatu eta horrela erakunde zehatz bati zergak ordaintzeari uzteko. Herritar xeheek beraien interesak defendatzeko irtenbide bakarra dute: antolatu ekintza kolektiboa bideratzeko. Bakarrik ez dugu eraginik, baina batu ezkero mugimendu sozial eta sindikatuetan gure eskubideak defendatu ditzakegu boteretsuen aurrean. Lan hori oinarrizkoa eta ezinbestekoa da nornahi dagoela gobernuan.\nErakundeak oso garrantzitsuak dira politika aurrerakoiak martxan jarri eta aurrera ateratzeko, baina horrek ez du esanahi aukera politiko aurrerakoi batek gobernua erdietsita politika ezkertiarrak segurtatu daudenik. Are gehiago esan daiteke, erakundeetatik soilik bideratzen den borrokak ez du ibilbide luzea egingo, nahiz eta sistemak kontrakoa esan, ez baita egia gauzak aldatzeko hautestontzietara gerturatu eta botoa alderdi bati edo beste bati ematearekin nahikoa dela. Kasu askotan ez dago gure gustuko aukera politikorik eta berri bat sortzea ez da lan erraza. Alderdi berri batek arrakasta izateko hedabideetan presente izatea beharrezkoa da, baina hauen jabetza eta kontrola boteretsuen esku dago gehiengo batean.\nHalere, noizbehinka gertatu izan da alderdi aurrerakoi eta ezkertiarrak gobernuetara iristea gauzak aldatzeko borondate finkoarekin. Kasu hauetan, herri mugimenduek bete beharreko papera ezin du izan gobernu aurrerakoien esanetara egotea. Izan ere, umekeria litzateke pentsatzea erakundeetatik eginiko lanarekin soilik gizartea eraldatu eta gehiengoaren interesak defendatu daitezkeela. Lan honetan beti izango da ezinbestekoa gizarte mugimendu eta sindikatuen lana. Lan kritikoa, baita ere boterean dauden indar aurrerakoiekin, izan ere, ezkerretik sortutako kontra-botereek asko laguntzen dute erabaki politikoen oreka puntua ezkerrera mugiarazten. Bestelakoan, alde kontserbadoreetatik datozen kritikak eta presioak bakarrik egongo balira, “interes orokor” faltsuaren izenean egiten den negoziazioa eta aurkitzen den adostasun puntua halabeharrez mugituko litzateke eskuineko esparrura.\nHorri aurre egiteko, mobilizazioa eta kritikaren bitartez, sindikatuek eta gizarte mugimenduek gobernu aurrerakoiei lagundu behar diete beraien programa betearazten. Errealitate honetaz oso kontziente zen Franklin Delano Roosevelt, 1930 hamarkadako krisi ekonomikoari aurre egiteko New Deal programa aurrerakoia martxan jarri zuen Amerikako Estatu Batuetako presidenteak. Rooserveltek ondo ulertu zuen indar aurrerakoien kontra-boterearen beharra, horregatik sindikatu eta ezkerreko erakundeekin batzartu eta hauen proposamenak entzuterakoan esan ohi zien: “Orain atera horra kanpora eta derrigortu nazazue egitera”.\nArtikulu hau 2012ko martxoaren 15ean argitaratu zuen Enbatak (2220. zenbakia), Ipar Euskal Herriko Manu Robles-Arangiz Fundazioko aldizkariak. Dokumentu osoa PDF gisa jaitsi dezakezue hemen klik eginez.\nThis entry was posted in Articles (media), Democratic innovation, Left-right politics, Socioeconomy and tagged Enbata, General strike, Manu Robles-Arangiz. Bookmark the permalink.


Iñigo Urkullu EAJ-PNVko lehendakarigaiak Euskadi-Nafarro-Akitania Berria Euro-erregioaren balioa aldarrikatu du gaur `Euskal Hiria´Euskararen Lurraldeen arteko lortura indartzen duen gune gisa. Halaber, Arabako zerrendaburuak aldeztu du Euro-erregioak mugaz gaindiko lankidetza proiektuak bultzatzea `Uztai Atlantiko´ deritzona finkatzea eta Europan eragile estrategiko bihurtzea. Tren bidezko mugikortasunak, Ardatz Atlantikoarekiko lotura barne, toki esanguratsua hartu behar du proiektu horietan: izan ere, Urkulluren ekitaldi politikoa `mugaren´ beste aldean egin da, Hendaian, Euskotrenek eraberritu duen tren geltokian, astelehenean berriro zabaldu zena %100ean Eusko Jaurlaritzaren finantzaketarekin egin diren berriztatze lanak amaitu ondoren. Topaketa berean izan dira Gipuzko Buru Batzarreko presidente eta Gipuzkoako zerrenda jeltzaleko hirugarren doan Joseba Egibar; Gipuzkoako zerrendako bigarren Maria Eugenia Arrizabalaga eta Garapen Ekonomiko eta Lehiakortasuneko Sailburu andre eta Gipuzkoako zerrendako laugarren doan Arantxa Tapia. Tapiak bere aldetik adierazi du Euskadi Europako korridore atlantikoko komunikazio eta konektibotasunaren “katebegi nagusian” kokatzen dela; eta horregatik, EAJ-PNVk Mugikortasun Jasangarrirako Sistema bultzatzen jarraituko du tren bidezko garraioa ardatz nagusitzat hartuz.\n“Voltairek esan zuen euskal herritarrak garela Pirinioen alde bietan dantzan egiten duen herria. Bada,Pirinioen alde banatan lan egiten eta ikasten, hazten eta garatzen jarraitzen duen herria gara” esanez hasi da Urkullu. “Estatu bitan eta hiru komunitate politiko berezitutan banatuta bizi gara. Herri bat gara, sustrai historiko eta kultural sendo eta sakonek bateratzen gaituzte. Hiru hizkuntza ezberdin hitz egiten ditugu, baina euskara da gure arteko lotura. Europan bizirik jarraitzen duen hizkuntzarik zaharrena da, gizateriaren ondarea ere bai”, baieztatu du hautagai jeltzaleak EAJ-PNVren Hauteskunde Egitasmoak mugaz gaindiko lankidetzaren esparruan jasotzen dituen konpromisoetako sei iragarri baino lehen. Hala, Lehendakariak proposatu du topaketa eta lankidetza foroa eratzea, Euro-erregioaren zeregina bultzatzea Europako hegoaldeko ardatzeko komunikazioa sustatzeko eta Abiadura Handiko trenbide lotura eta mugaz gaindiko herrien arteko mugikortasuna erraztuko duten garraioak bultzatzea.\nKulturaren eta hezkuntzaren esparruan, Urkulluk Euskampus izenekoa sustatuko duela hitzeman du, Euskal Herriko Unibertsitatearen eta Bordeleko Unibertsitatearen arteko proiektua. “Esperientzia hori Lanbide Heziketara eramango dugu”, aurreratu du Lehendakariak. Alderdi ekonomikotik, Urkulluk hitzeman du industria, ikerkuntza eta garapen proiektu berriak bultzatuko dituela espezializazio adimenduneko alorretan: fabrikazio aurreratua, aeronautika, automozioa, energia berriztagarriak, osasuna eta nekazal-elikadura sektorea. Amaitzeko, Lehendakariak proposatu du kultura eta turismo alorrean Nafarroa eta Iparralderekiko lankidetza finkatzea.\nHautagai jeltzaleak ez du gaurko aukera pasatzen utzi nahi izan, EAJ-PNVk bere oinarrietan duen europeismo sakona aldarrikatu gabe. “Euzko Alderdi Jeltzaleak Europaren etorkizunarekiko konpromisoari eutsiko dio. Bere sorreratik dituen printzipioak berreskuratuko dituena, bere oinarriak Europa osatzen duten herrien indarrean finkatuko dituena . Euro-erregioa da `Euskal Hiria´ deitzen dugunaren, Uztai Atlantikoaren eta Europaren geroaren alde egiten dugun apustua”, amaitu du.\nArantxa Tapiak bere aldetik nabarmendu du, Euskadi Europako korridore atlantikoko komunikazio eta konektibotasunaren “katebegi nagusian” kokatuta dagoela eta,horregatik, Europako Batasunak lehentasun jo duela. “Eskudun diren estatu bietako bakar batek ere ez du bereganatzen lotura hori garaiz eta behar den moduan amaitzeko erantzukizuna. Berandu doaz eta berandu joaten jarraituko dute. Baina Ardatz Atlantikoko tren bidezko lotuneak lehentasun izaten jarraitzen du”, esan du.\nHala, bete gabe jarraitzen duen konpromiso horren aurrean, Tapiak nabarmendu du EAJ-PNVren konpromisoa dela eta izango dela Mugikortasun Jasangarrirako Sistema bat bultzatzea, tren bidezko aukera ardatz nagusitzat joz. “Ulertzen dugu tren bidezko sistema dela lurreko garraio publikoaren bizkarrezurra. Etorkizuneko abiadura handiko zerbitzuak uztartuko dituen sistema eraikitzen ari gara, hurbileko zerbitzuekin, metropolitanoekin eta tranbiekin. Gure helburua da 2024rako tren bidezko bidaiari eta merkantzien garraioa handitzea”, amaitu du Tapiak.\n2020.06.30_Arantxa Tapia. Ekitaldia Hendaian\n2020.06.30_Iñigo Urkullu. Ekitaldia Hendaian


Brahms Fest, Euskadiko Orkestrearen denporaldia hasteko - bizkaie.biz\nBizkaie! 2021-09-23 09:51 Musikea\nIruñean izango da lehenengo kontzertua, irailaren 27an.\nRobert Treviño zuzendari titularraren gidaritzapean, Johannes Brahms konpositorearen obrea ezagutzeko aukerea izango dabe musikazaleek hurrengo egunotan, Euskadiko Orkestreak antolatutako zikloari esker. 2021-22 denporaldia hasiko dau Brahms Fest dalako horregaz. Lehenengo kontzertua irailaren 27an izango da, Iruñean, eta danetara hamar emonaldi egingo ditu orkestreak Hego Euskal Herriko lau uriburuetan.\nZiklo barrian Johannes Brahmsen gaurkotasuna eta eragina defendiduko ditue Treviñok eta orkestrako musikariek. Konpositore alemaniarraren lau sinfoniez gan, Biolin eta biolontxelorako kontzertu bikotxa eta pianorako kontzertu biak be joko ditue, eskarmentu handiko bakarlariak ondoan dituela: Dmitri Makhtin biolinistea, Alexey Stadler biolontxelojolea eta Tom Borrow pianojolea.\nJohannes Brahms (Hanburgo, 1833-Viena, 1897) XIX. mendeko erromantizismo artistikoaren ordezkari nagusietako bat da. Musikarako zaletasuna etxean hartu eban, baina, gaztetatik pianoa joten eta konposizinoak sortzen ibili arren, lehenengo urteetan publikoak ez eutsan kasu handirik egin. Schumann konpositore eta editorea ezagutu ebanean aldatu zan hori.\nVienara joan zanean sortu zituan bere piezarik esanguratsuenak. Bere estiloa erromantizismoan bete-betean sartzen dan arren (Beethoven zan bere eredu nagusia), konpositore klasikoen eragina be nabarmena da Brahmsen obran, Mozart, Haydn eta beste batzuen lanak sakon aztertu zitualako.\nBrahms Fest zikloko hamar kontzertuak irailaren 27tik urriaren 13ra joko ditu Euskadiko Orkestreak, era honetara banatuta: Iruñeko Baluarten bi (irailaren 27an eta urriaren 11n); Donostiako Kursaalean lau (irailaren 28 eta 29an eta urriaren 8 eta 13an); Gasteizko Principalen bi (irailaren 30ean eta urriaren 5ean); eta Bilboko Euskaldunan bi (urriaren 2an eta 6an). Saio guztiak 19:30ean hasiko dira.\nKontzertuotarako sarrera solteak salgai ipini ditu Euskadiko Orkestreak, 10 eta 35 euro bitartean. Aretoetako lehiatiletan edo interneten erosi leitekez.\nKontzertu bakotxeko programea ikusi eta sarrerak erosteko, hemen.


topic_facet:"Mekanizazioa (Heziketa Zikloa). Erdi maila" topic_facet:"Fabrikazio-teknikak (Modulua)" topic_facet:"Fabrikazio Mekanikoa (Lanbide Arloa)" topic_facet:"Instalazioa eta mantenimendua (Lanbide Arloa)" author_facet:"R-400" genre_facet:"Interneteko baliabidea"\nProposatutako gaia: Mekanizazioa (Heziketa Zikloa). Erdi maila Proposatutako gaia: Fabrikazio-teknikak (Modulua) Proposatutako gaia: Fabrikazio Mekanikoa (Lanbide Arloa) Proposatutako gaia: Instalazioa eta mantenimendua (Lanbide Arloa) Egilea: R-400 Generoa / Forma: Interneteko baliabidea\nFabrikazio Mekanikoa (Lanbide Arloa) Fabrikazio-teknikak (Modulua) Instalazioa eta mantenimendua (Lanbide Arloa) 5 Lanbide Heziketa 5 Mantentze-lan elektromekanikoa (Heziketa Zikloa). Erdi maila Mekanizazioa (Heziketa Zikloa). Erdi maila Gehiago ... 4 Fabrikazio mekanikoko produkzioaren programazioa (Heziketa Zikloa). Goi maila 3 Soldadura eta galdaragintza (Heziketa Zikloa). Erdi maila 2 Mekatronika Industriala (Heziketa Zikloa). Goi maila 1 Automatismo Elektrikoak, Pneumatikoak eta Hidraulikoak (Modulua) 1 Automatizazioa eta robotika industriala (Heziketa Zikloa). Goi maila 1 Ekipamendu eta instalazio termikoak (Modulua) 1 Elektrizitatea eta Elektronika (Lanbide Arloa) 1 Elementu finkoak (Modulua) 1 Energi eraginkortasuna eta eguzki energia termikoa (Heziketa zikloa). Goi maila 1 Energia eta ura (Lanbide Arloa) 1 Fabrikazio Mekanikoko Sistema Automatikoen Programazioa (Modulua) 1 Fabrikazio prozesuen gauzatzea (Modulua) 1 Galdaketa eta pulbimetalurgiaren bidezko produkzioa (Heziketa Zikloa). Goi maila 1 Garraioa eta ibilgailuen mantenimendua (Lanbide Arloa) 1 Giro Naturaleko Soldadura (Modulua) 1 Instalazio domotikoen eta automatikoen konfigurazioa (Modulua) 1 Instalazio termiko eta fluidodunen mantentzea (Heziketa zikloa). Goi maila 1 Instalazioak muntatzeko prozesuak (Modulua) 1 Instalazioen irudikapen grafikoa (Modulua) 1 Interpretazio grafikoa (Modulua) 1 Karrozeria (Heziketa Zikloa). Erdi maila 1 Makina Elementuak (Modulua) 1 Mekanizazio Prozedurak (Modulua) 1 Mekanizazio, konformazio eta muntaia prozesuen definizioa (Modulua) Guztiak ikusi ... gutxiago ...\nR-400 4 Elhuyar Hizkuntza Zerbitzuak 2 IRALE (2005-2006 ikasturtea) 1 Aldasoro Itza, Mikel 1 IRALE (1999-2000 ikasturtea) 1 IRALE (2004-2005 ikasturtea) Gehiago ... 1 IRALE (2008-2009 ikasturtea) 1 Izagirre, Josu 1 Letona Agirre, Begoña 1 Osinalde Vidal, Asier 1 Sánchez Barroso, Jokin 1 Ulanga Egues, Koldo Guztiak ikusi ... gutxiago ...\n5 Curriculumeko baliabideak 5 EIMAk onetsitako materialak 5 IRALEren materialak Interneteko baliabidea


Free chat Matanzas Beste Hiriak. Ausazko arrotz doan txateatu berehala Matanzas Beste Hiriak tik.\nFree chat Matanzas Beste Hiriak\nOngi etorri Chatroulette Matanzas Beste HiriakEdozein lekutan, munduko pertsona aleatory bat konektatzeko. Chatroulette Matanzas Beste Hiriak dezakezu honako aukeren artean aukeratu:- Guztiak pertsona mota Matanzas Beste Hiriak doan Txata. Zehaztu behar du, eta 'Ezarpenak' joan.- The 'bideo' moduan webcam Txateatu.- The 'mikro' moduan mikrofono Txateatu.- Txata ez mikro eta 'testua' moduan bideo gabe anonimoki.- Spy beste anonimoki onartzen bada hizketaldiak.- Ez baduzu nahi spied beharreko aldatu 'ezarpenak' atalean.Sakatu 'F2' hasteko, edo egin klik 'start'.\nMatanzas Beste Hiriak hirien zerrenda:


Bihar hasiko da ikasturte berria Alegiako Gaztelekuan . diariovasco.com\nBihar hasiko da ikasturte berria Alegiako Gaztelekuan\nBihar, ostegunarekin, hasiko da 2016-2017 ikasturtea Alegiako Gaztelekuan. Aurten, ordea, kokaleku berria izango dute gaztetxoek, Frankoni utzi eta Inaxio Begiristain kultur eta kirol etxean elkartuko baitira.\nBihar eta larunbatean izango dira ikasturte berriko lehenengo saioak. Bihar 6 eta 8 urte bitarteko haurrak eta DBHko lehenengo mailakoak izango dira Gaztelekuan: 16:00etatik 17:00etara 6 eta 8 urte bitarteko haurren-tzat eta horien gurasoentzat egongo da zabalik; hurrengo ordubetean adin tarte bereko haurren eta gurasoen bigarren taldearen-tzat; eta azkenik, 18:00etatik 19:00etara DBHko lehenengo mailako gaztetxoei egingo zaie ongietorria. Larunbatari dagokionez, 16:30etik 18:00etara bitartean 9 eta 11 urte arteko umeek merienda eta karaokea izango dituzte; eta 19:00etatik 21:00etara 12 eta 17 urte bitarteko nerabeek afari-merienda egingo dute.\nUdalak hainbat urte darama-tza zerbitzu hau eskaintzen. «Helburua haur eta nerabeen topagune izatea da, beraien ekimenez sorturiko ekintzak garatzeko hezitzaile baten laguntzarekin», adierazi dute Udaletik.\nHilabetea amaitzearekin batera egin du Alegiako Merkatarien Taldeak iraileko zozketa, eta honakoak izan dira zenbaki sarituak: 7.050 (Ana Murua jantziak dendan banatua) eta 11.856 (Xune estetika saltokian banatua). 40 euoko txeke bana jasoko dute irabazleek; 30 eguneko epea izango dute horretarako.


erabili.eus/ Euskara Patronatuak profesio liberalentzako katalogoa atera du\nHemen zaude: Sarrera » Euskara Patronatuaren plangintzak » Gurien » Euskara Patronatuak profesio liberalentzako katalogoa atera du\n2007-02-15 / 08:00 / Nerea Uranga - Urola Kostako HITZA LANBIDEAK\n2004-2007ko Plan Estrategikoari bukaera ematen ari direla azaldu dute arduradunek.\nLanbide liberalentzako katalogoa atera du Udal Euskara Patronatuak, Euskara Biziberritzeko Plan Nagusiaren (EBPN) eta Zurekin zuretzat egitasmoaren baitan. Patxi Saez euskara teknikariaren esanetan, «euskara bultzatzeko 2004-2007ko Plan Estrategikoari amaiera ematen ari gara, eta hau da azken pausoa. Lanbide liberalentzako katalogoarekin, arlo sozioekonomikoan erabateko hedapena egingo dugu eta azken muturrera iritsiko gara». Astelehenetik aurrera hasiko dira profesional liberalak bisitatzen eta katalogoa banatzen; Azpeitian 70 inguru direla dio teknikariak.\nLanbide liberalentzako katalogoa, batik bat lau arlori zuzendutako dagoela adierazi zuten atzo Udaleko euskara arduradunek. Arloetako bat zuzenbidea da: «Eguneroko lanean behar den materialaren berri ematen da: liburuak, hiztegiak eta abar».\nBeste arloetako bat, osasuneko arlo pribatua da: «arlo horretara bideratuta dagoen materialaren berri ematen dugu eta baita ikastaro bereziak ere, medikuntza orokorrari dagozkionak eta baita espezialitate desberdinei zuzendutakoak ere». Beste bi arloak eraikuntza eta garraiolariak dira.\nEskaintza zehatzaz gain, «eskaintza zabalagoa» ere badagoela azaldu zuten atzo Euskara Patronatuko arduradunek: «Materialaren artean, besteak beste, hiztegi orokorra, idazki ereduak eta kartel mutuak daude. Baina, horretaz gain, itzulpen eta aholkularitza zerbitzuak eta euskara ikastaroak ere eskaintzen ditugu».\nUrola Kostako HITZA berripaperean argitaratua, 2007-02-03an.


Iruñeko eremu urdineko langile batek jasandako erasoa gaitzesten dugu eta erantzukizunak eskatzen ditugu | LAB SINDIKATUA\nZerbitzu Publikoak Udal eta Foru Administrazioa Iruñeko eremu urdineko langile batek jasandako erasoa gaitzesten dugu eta erantzukizunak eskatzen...\nJoan den irailaren 8an, Iruñeko eremu urdineko zona berriak martxan jarri eta egun gutxira, ORAko langile bati eraso egin zioten, perdigoi batek jota. LAB sindikatutik uste dugu enpresako zuzendaritzak bere langileen segurtasuna eta osasuna bermatu behar dituela, eta salatu nahi dugu Dornierrek ez duela egin.\nNabarmena eta publikoa zen Iruñeko auzo batzuetan eremu urdina hasi aurreko egunetan izaten zen tentsioa, eta Laneko Arriskuei Aurrea Hartzeko Legeak arautzen duen bezala, enpresak arrisku-egoera hori kontuan hartu behar zuen eta prebentzio-neurri egokiak hartu behar zituen eremu horietan lanean hasi aurretik.\nBaina enpresak ORAko langileak bidali zituen eremu berrietara, egoeraren arriskuen ebaluaziorik gabe eta istripurik gerta ez zedin prebentzio-neurri nahikorik hartu gabe. Hala, langileen osasuna babestu beharra ez zen bete.\nLABen ustez, bai Dornier enpresak bai Iruñeko Udalak (azpikontratatutako langileen segurtasunaren eta osasunaren zuzeneko arduraduna ere bada) ORA gune berriak aktibatzeko zain egon beharko lukete, auzo-tentsioa hain handia ez izateko, eta eremu urdineko plantillaren segurtasuna lehenesteko.\nEnpresa Batzordea osatzen dugun sindikatuok 2 orduko lanuztea adostu bagenuen ere, baina enpresak baldintzatu zuen, sindikatuek enpresaren erantzukizuna kentzea nahi baitzuen. ELAk, UGTk eta CCOOek onartu egin dute, eta Txantreako bizilagunengan bakarrik jarri dute erantzukizuna.\nHorregatik, LAB sindikatutik deialditi horretatik atera gara, uste baitugu enpresa erantzukizunetik salbuestea ez dela onargarria Dornierreko langileentzat.\nHainbat faktore hartu beharko lirateke kontuan eraso baten ondoren; izan ere, ezin dira berdin hartu eremu urdinak aspalditik funtzionatzen duen eremuak, eremu sortu berriak eta auzokoen arteko gatazkak daudenean. Bistan da langileentzat arriskuak desberdinak direla, prebentzio neurriak kontuan hartu behar dira, eta hori alde batera utzita, edozein egoeratan ahalik eta eraso handiena jasan ahal duten langileak gara.\nHorregatik berresten gara gure aldarrikapenetan:\nEremu urdineko langileen aurkako erasorik ez!\nGertatutakoaren erantzukizuna eskatzen dugu, eta lanean gure osasuna babesteko prebentzio-neurriak.


Familia Bitartekaritzako Zerbitzuaren egoitza berriari bisita Tolosan - Justizia Administrazioa Euskadin\n2020(e)ko azaroaren 18a\nBeatriz Artolazabal Eusko Jaurlaritzako Berdintasuneko sailburuak eta Olatz Peon Tolosako alkateak Gipuzkoako udalerriko Musika Eskolan kokatuta dagoen Familia Elkarguneko instalazioak bisitatu dituzte, gaur; instalazio horietan, aste honetatik aurrera, Familia Bitartekaritzako Zerbitzuaren beste egoitza bat egongo da. Zerbitzua Eusko Jaurlaritzak sustatzen du, eta zerbitzua bera publikoa eta doakoa da.\nEgoitza horren ondorioz, zerbitzua hedatu egin da; izan ere, gaur egun bulegoak ditu Donostia-San Sebastiánen (Larramendi kaleko 1 zenbakian), Vitoria-Gasteizen eta Bilbon. “Zerbitzua Tolosara eta Tolosaldeara zabaltzeak aukera emango die gipuzkoar askori zerbitzura jotzeko, Donostia-San Sebastiánera joateko beharrik izan gabe”, esan du Artolazabalek.\nEgoitza berri hori erakundeen arteko elkarlanari esker lortu da; izan ere, Tolosako Udalak laga du bere lokala. Olatz Peon alkateak bere poztasuna adierazi du, azpimarratuz, Tolosan eskainitako zerbitzu berria erakundeen arteko elkarlanaren ondorioa dela berriro ere eta beraz, bi erakundeek pertsonen ongizatearekin duten konpromisoa, batez ere adin txikikoekin, berretsi dutela. “Zerbitzu berri honek Familia Elkargunean eskaintzen direnak osatuko ditu eta ondorioz, familiei eta din txikoei zerbitzu integrala emango zaie”. “Zerbitzuak herritarrengandik hurbil kokatzea oso garrantzitsua da, eskuragarriak bilakatzeko, are gehiago egungo egoeran, eta beraz, Tolosan kokatu den egoitza berriak zerbitzua hurbildu die bai Tolosako, Tolosaldeko eta inguruko herrietako biztanleei”, esan du alkateak.\nFamilia Bitartekaritzako Zerbitzua familiei arreta emateko eta esku-hartze estrajudizialeko zerbitzua da; espazio neutral bilakatzen da edozein gatazkaren aurrean elkarrizketa berreskuratzeko bitartekaritzaren bidez. Borondatezko eta doako zerbitzua da, eta zuzenean jo daiteke hartara; alegia, ez dago zertan beste eremu batetik bideratu.\nHori horrela, Artolazabalek honako hau gogorarazi du: “bitartekaritza gatazken ebazpenean komunikaziorako eta entzuterako bide ematen duen espazioa da, eta aukera ematen du gatazkak elkarrizketan oinarrituta kudeatzeko, familia-gaiak judizializatu gabe".\nBerdintasun, Justizia eta Gizarte Politiketako Sailak familia-gatazka batean murgilduta dauden pertsonen eskura jartzen du zerbitzua. Pertsona horiek familia-gatazkan egon daitezke, besteak beste, honako egoera hauengatik: bikoteak apurtu izana (ezkontideak edo izatezko bikoteak) edo familia-inguruneko beste gertakari batzuk, esaterako, gurasoen eta haien seme-alaben arteko gatazkak, familia biologikoaren eta harrerako familiaren artekoak, familien barruan herentziagatik daudenak, familia-negozioen ondoriozkoak eta abar. Zerbitzuak bi hamarkada baino gehiagoko ibilbidea du Euskadin.\nFamilia Bitartekaritzako Zerbitzuak, Tolosan, astelehenero eskainiko ditu bere zerbitzuak, eta bertara jotzeko, hitzordua eskatu beharko da aurretik, honako telefono hauen bidez: 943 576 208 (Gipuzkoa); 945 171 125 (Araba) eta 944 277 788 (Bizkaia).\nUdalerrian, Familia Bitartekaritzako Zerbitzuak espazio fisikoa partekatuko du Familia Elkargunearekin, zeina Justizia arloaren mendekoa baita, bai eta Artolazabalek zuzentzen duen sailaren mendekoa ere. Hala ere, bien arteko aldeak nabarmenak dira (dokumentua erantsi da).\nFamilia Bitartekaritzako Zerbitzuak aurrez aurreko jarduerari eusten dio. Ekainean heldu zitzaion berriro, osasun-segurtasuneko neurri zorrotzekin: espazio guztiak sakon garbitzen dira; bitartekaritza-saio bat egin ondoren, erabili diren altzari guztiak desinfektatu egiten dira; modu berean, posible denean, gelak aireztatu egiten dira, saio bakoitzaren ondoren; txandak eta hitzorduak arrazionalizatu egin dira, itxaronaldirik egon ez dadin; horrek aireztatzeko, bulegoa desinfektatzeko eta ezarritako garbiketa-protokoloa betetzeko tarte nahikoa ezartzea dakar; manparak jarri dira bulegoko mahaietan eta bilera-mahaietan; gel hidroalkoholikoa banatzen zaio bertara doan pertsona bakoitzari; maskarak erabili behar dira derrigorrean; ahal den neurrian elementu komunak erabiltzea saihesten da, eta gutxienez bi metroko distantzia gordetzeko ahalegina egiten da.\nMartxoan, lehen alarma-egoera eta konfinamendua dekretatu ondoren, Familia Bitartekaritzako Zerbitzuak zerbitzuak zabalik izan zituen telefonoz eta posta elektronikoz. Gainera, konfinamenduan zehar, Familia Bitartekaritzako Zerbitzuak etxeetan bizikidetza hobetzeko aholkuak diseinatu eta zabaldu zituen. Haietan, hainbat familia-egoera jaso ziren: adinekoak edo mendeko pertsonak kargura zituzten eta, dekretatutako itxieraren ondorioz, eguneko zentroetara edo erretiratuen lokaletara eraman ezin zituzten familiak; bakarrik edo bikotean bizi ziren 65 urtetik gorako adinekoak; seme-alaba txikiak zituzten familiartekoak; nerabeak zituzten familiak eta abar.\nIrekian argitaratutako prentsa-oharra irakurri ezazu: “Familia Bitartekaritzako Zerbitzuaren egoitza berriari bisita Tolosan”.


Alfonso Zapico (Blimea, Asturias, 1981). Komikigilea eta freelance ilustratzailea. Asturiasko printzerriko hezkuntza proiektuetan lan egiten du, eta ilustrazioak, diseinuak eta kanpainak egiten ditu publizitate agentzientzat, argitaletxeentzat eta erakundeentzat. Prentsa ilustratzailea da Asturiasko eskualdeko egunkarietan (La Nueva España, Cuenca del Nalón, Les Noticies).\n2006an hasi zen, merkatu frantses-belgikarrarentzako album historiko batekin: La guerra del profesor Bertenev (Dolmen, 2009). Zuzenean Espainian argitaratutako lehen lana Café Budapest du (Astiberri, 2008). Bertan, zuzen-zuzenean murgiltzen da oraindik ere konpondu gabe dagoen Palestinaren eta Israelen arteko gatazkaren hastapenen inguruko fikzioan. Horren ondoren, James Joyceren bizitzaren inguruko komiki bat egiteko apustua egin zuen, Dublinés (Astiberri, 2011), (Astiberri, 2011), Komikiaren Sari Nazionala jaso zuena 2012an, eta, obra horretatik abiatuta, La ruta Joyce (Astiberri, 2011).\nFrantziako Angoulême hirian bizi da. Bertan, El otro mar (Astiberri, 2013) egin ondoren, hiri horren eta sarritan bueltan ikusten duen jaioterriaren, Asturiasen, artean dabilela, asmo handiko obra berria prestatzen ari da, La balada del norte. Dagoeneko bi liburuki argitaratu dira (Astiberri, 2015 eta 2017), eta hirugarrena, azkena, egun ari da idazten. Parentesi batean, La balada del norteren bigarren eta hirugarren liburukiaren artean, autore asturiarrakLos puentes de Moscú amaitu zuen. Bertan, beste behin erreportari grafiko izaera erakutsi du, mikrofonoa Eduardo Madina politikariaren eta Fermin Muguruza musikariaren elkarrizketari eman baitio.


Douglass, William Anthony - Auñamendi Eusko Entziklopedia\nWilliam Anthony Douglass Renon (Nevada) jaio zen, 1939an.\nIkasketak honako unibertsitate hauetan burutu zituen: Nevadako Unibertsitatean (Reno), Konplutentsean, Osloko Unibertsitatean, Kaliforniako Unibertsitatean (Berkeley) eta Chicagoko Unibertsitatean.\n1967an, gizarte-antropologian doktoratu zen Chicagoko Unibertsitatean, eta urte berean, Nevadako unibertsitate-sistemako Desert Research Instituteko Euskal Ikasketen Programa bultzatzeko eta koordinatzeko ardura bereganatu zuen. Ondoren, Douglass Nevadako Unibertsitatera (Reno) abiatu zen, eta programako zuzendaria izan zen 33 urtez, 2000. urtean erretiroa hartu arte.\nDouglassek hainbat urtetako landa-lana egin du Euskal Herrian, 1963tik hasita, batez ere Etxalarren (Nafarroa) eta Aulestian (Bizkaia). Orobat, Amerikako mendebaldean, Latinoamerikako zenbait herrialdetan eta Australian izandako euskaldunen presentzia ikertu zuen. Horrez gain, ikerketa antropologikoak egin ditu Italiako hegoaldean, eta landu dituen ikergaien artean identitatea eta terrorismoa daude. Hainbat argitalpenen egile da. Horien artean, liburu hauek aipa daitezke:\nDeath in Murelaga: the social significance of funerary ritual in a Spanish Basque village (1969),\nEchalar and Murelaga: opportunity and rural depopulation in two Spanish Basque villages (1973),\nAmerikanuak: the Basques of the New World (con Jon Bilbao) (1975),\nBeltran: Basque sheepman of the American West (con Beltran Paris) (1979),\nEmigration in a south Italian hill town: an anthropological history (1984),\nBasque sheepherders of the American West (with Richard H. Lane) (1985),\nFrom Italy to Ingham: Italians in North Queensland (1995),\nTerror and taboo: the follies, fables and faces of terrorism (with Joseba Zulaika) (1996),\nAzucar amargo: vida y fortuna de los cortadores de cana italianos y vascos en la Australia tropical (1996),\nLa vasconia global: ensayos sobre las diasporas vascas (2004).\n1984an, Euskal Herriko Unibertsitateak honoris causa doktore izendatu zuen William Douglass. Ondoren, Euskaltzaindian sartu zen, eta 1999an, Eusko Jaurlaritzak Lagun Onari eskainitako saria eman zion, Euskal Herriaren eta kulturaren alde egindako ahaleginen onespenez. 2009. urtean, Nevadako Unibertsitateko (Reno) Euskal Ikasketen zentroko irakasle emeritua da.


Abian da hondartzen kanpaina Gipuzkoan Donostitik\nAbian da hondartzen kanpaina Gipuzkoan\nOzeanoen Munduko Eguna dela eta, José Ignacio Asensiok, Ingurumeneko Diputatuak, hondartzen udako kanpainari hasiera eman dio Debako Santiago hondartzan Pedro Bengoetxea, Debako alkatearekin batera. Gipuzkoako Foru Aldundiko Ingurumeneko Departamentuaren ardura da Hondarribia, Orio, Zarautz, Getaria, Zumaia, Deba eta Mutrikuko 12 hondartzak garbitzea eta zaintzea. Era berean, ekonomikoki laguntzen du Donostiako 4 hondartzak garbitzen.\nAZTIrekin batera martxan jarritako bideometria sarea jartzen jarraituko da 2018an gure kostako hareatzak kudeatzeko informazio baliagarria ematen dutelako. Zarautzen instalatuta dagoenaz gain, beste bi ekipo jarri dira Deba eta Hondarribian, eta, halaber, beste 8 instalazio oso erosiko dira, erabilgarri egongo direnak aurtengo irailean eta 2019ko urtarrilean. Horrela, 2019an, Gipuzkoako kostalde osoan jarrita egongo dira Gipuzkoako bideometria sarea osatzen duten ekipoak.\nNabarmendu beharreko beste alderdi bat ere badago, gure hondartzetara baldintza egokietan iristeko baliabideak hobetuko dira 2018an. Ingurumeneko zuzendaritzak gure hondartzen irisgarritasunaren azterketa egin du, sarbideak behar bezala egokitzeko. Lehen fasean proiektuak prestatu dira eta, orain, gure hondartzen irisgarritasuna hobetzeko obrak egiteko behar diren baimenak izapidetzen ari dira; obra horiek 2018ko urrian hasiko dira, hondartzen denboraldia amaitu ondoren: Mutrikuko Portu hondartzan, Debako Santiagon, Getariko Gaztetapen, Orioko Antillan eta Hondarribian.\nBigarren fasean irisgarritasun obrak egingo dira, eta laster hasiko dira lanak; aurreikuspenen arabera, 2018aren bukaeran eta 2019aren hasieran gauzatuko dira Mutrikuko Ondarbeltz hondartzan, Debako Laparin eta Getariko Malkorben.


Euskal AEko industri jarduera %3 gehitu zen 2019ko maiatzean\nINDUSTRI PRODUKZIOAREN INDIZEA, 2019KO MAIATZA\nIndustri Produkzioaren Indizeak %0,8ko gehikuntza izan du 2019ko lehen bost hiletan\nEustaten datuen arabera, 2019ko maiatzean %3 gehitu zen Euskal AEko industri produkzioa lan-egutegiko baldintza homogeneoetan 2018ko hil beraren aldean. 2019ko lehen bost hiletan %0,8ko hazkundea izan da 2018ko aldi beraren aldean.\nUrtaroen eragina zuzenduta, %1,2 hazi zen Euskal AEko industri produkzioa aurreko hilarekin, 2019ko apirilarekin, alderatuta.\n2019ko maiatzeko indizearen bilakaeran, 2018koaren aldean, eboluzio positiboak industriaren sektore guztietan izan dira. Kontsumo-ondasunak, guztira, %7,9 gehitu dira; horien barnean, Iraunkorrak %11,5 eta Ez-iraunkorrak %7,1. Ekipo-ondasunak %3,1 gehitu dira, Bitarteko ondasunak %2,7 eta Energia %0,7.\nHil arteko aldakuntzak, 2019ko maiatzekoak 2019ko apirilarekiko, emaitza positiboak ere dakartza sektore industrial handietan, salbu eta Energian, zeina %1,9 jaitsi den. Ekipo-ondasunak %4,6 gehitu dira eta Bitarteko ondasunak %0,7. Kontsumo-ondasunak, guztira, %1,3 gehitu dira, zeren Ez-iraunkorrak %1,5 gehitu diren eta Iraunkorrak %0,8.\nEuskal industriako pisurik handieneko sektoreen artean, hazkunderik handienak 2019ko maiatzean, urte artean: Material eta ekipo elektrikoa, urte artean %10,4ko hazkundearekin; Energia elektrikoa, gasa eta lurruna, %6,3koarekin; eta Kautxua eta plastikoak, %5,3koarekin. Hazkunde urriagoko sektoreak, hauek: Zura, papera eta arte grafikoak, %1eko igoerarekin; eta Metalurgia eta produktu metalikoak eta Makineria eta ekipoa, %1,3koarekin kasu bietan. Garraio-materialak, hainbat hilabetetan tasa negatiboekin aritu ondoren, gora jo du berriz eta %3,0ko tasa positiboa eduki du.\nLurraldeka, maiatzeko Industri Produkzioaren Indizearen urte arteko bilakaera positiboa izan da Bizkaian, %5,3ko igoerarekin, eta Gipuzkoan, %3,3koarekin, baina Araban jaitsi da %1,1.


Motor Science Motor BLDC Motor Control Algorithms-en ulermena Sarrera: Kontsumitzaileek beren etxetresna elektrikoak, lorezaintzarako tresnak eta motorrek eragindako produktuak indartsuagoak, tamaina txikiagokoak eta eraginkorragoak izan daitezen eskatzen dute. Kontsumo elektronikako produktu askok bezala, kontsumitzaileek ere espero dituzte pr ...\nEnergia Eraginkortasunaren Mugako Balioen arteko Aldea 2021eko ekainaren 1etik aurrera Motorren Txinako Arau Nazional Nazionala ezarri ondoren.\nMotorraren probaren oinarrizko ezagutzak\nMotor probaren oinarrizko ezagutzak 1. Nola egin BLDC motorraren kargarik gabeko proba? Probaren aurretik, egiaztatu BLDC motorra. Arazorik egon ezean, konektatu hiru faseko elikadura iturria, motorra karga arrastatu gabe gelditzeko. Ondoren, egiaztatu soinua, errodamenduen funtzionamendua eta korronte trifasikoa ...\nIman iraunkorreko motorren iragana, oraina eta etorkizuna?\nIman iraunkorreko motorren iragana, oraina eta etorkizuna? Gaur egun, motorren merkatua iman iraunkorreko motorrez gainezka dago. Normala da iman iraunkorreko eskuilarik gabeko motorren hazkunde-tasa% 100 gainditzea, ez zortea bakarrik. Iman iraunkorreko motorren hazkundeak denbora luzez jarraituko du ...\nMotorraren tenperatura gehiegi altua izateko arrazoiak eta irtenbideak\nMotorrak eragiteko tenperatura gehiegi altxatzearen arrazoiak eta irtenbideak porrotaren zergatiaren analisia: 1. Energia hornidurako tentsioa altuegia da eta horrek burdinaren nukleoaren berotzea asko handitzen du; 2. Energia horniduraren tentsioa baxuegia da, motorra karga nominalarekin martxan dago eta ...\nBLD motorren funtzionamenduaren babes printzipioa eta funtzioa\nA. Gainkargaren Babesa Bldc motorrak gainkarga akatsen bat duenean eta bere korronte nominala denbora luzez gainditzen duenean, bldc motorra berotu, isolamendua murriztu eta erretzea eragingo du. Babesleak bldc motorraren bero-ahalmena kalkulatzen du ...\nMotor elektrikoaren kalkulu formula eta metodoa\nMotor elektrikoaren kalkuluen formula eta metodoa 1. Motorren korrontearen kalkulua: korronte alternoko lau harietako elikatze trifasikorako, lineako tentsioa 380 da, fase tentsioa 220koa da, eta lineako tentsioa erro tentsio trifasikoa da Motor baten kasuan. , bihurri baten tentsioa faseko tentsioa da, eta voltajea ...\nEskuilarik gabeko motorren abantailak eta desabantailak\nBrushless Motors-en abantailak eta desabantailak Brushless Motor-en abantaila: (1) Eskuilarik ez, interferentzia txikia Eskuilarik gabeko motorrak eskuila kentzen du, eta aldaketarik zuzenena eskuila-motorra martxan dagoenean ez dela txinparta elektrikorik sortzen da. interferentzia ...\nEraginkortasun handiko motorren ezaugarriak\n1. Energia aurreztu eta epe luzeko eragiketen kostua murriztu dezake, oso egokia ehungintzako, haizagailuetarako, ur ponpetarako eta konpresorerako; 2. Motor asinkronoa erabat ordezkatu daiteke zuzenean abiatuz edo abiadura maiztasun bihurgailuaren bidez doituz; 3. Emaitzek lur arraro iraunkorrak ...\nMotor Bibrazioen hamar arrazoi nagusi, bilaketa eta konponketa kasu zehatz horien araberakoak dira\nMotor Bibrazioak eragiteko arrazoi ugari daude, eta oso konplikatuak ere badira. 8 polo baino gehiagoko polo kopuru handia duten motorrek ez dute bibraziorik sortuko motorren fabrikazioan kalitate arazoak direla eta. Bibrazioa ohikoa da 2-6 poloetako motoreetan. GB10068-2000 “Motor bibrazio birakaria Lim ...\nMotor baten isolamenduak harilkatzeak eta lurrarekiko lotura eragozten du. Motorrak aztertzerakoan, garrantzitsua da isolamenduak nola funtzionatzen duen eta bere aplikazio praktikoa ulertzea. Aurkibidea 1. Balorazioa IEC - NEMA Tenperatura Igoera Isolamendua Bizitza eta Tenperatura 2. Probaketa Insula ...\nBLDC kontrolagailua zulagailu elektrikoetarako, Ile-lehorgailurako BLDC kontrolagailua, Ile-lehorgailurako BLDC Motor Controller, FOC BLDC kontrolagailua zulagailu elektrikoetarako, BLDC Motor zulagailuetarako kontrolagailua, FOC BLDC Motor zulagailuetarako kontrolagailua, prezioen zerrenda kontsulta


GARIKOITZ GOIKOETXEA: “Udalarekin batasun espiritua berreskuratu behar dugu”\nBilbo setiaturik bigarren karlistadan (1874)\tLorea Soldevilla: “Krisi garaian kooperatiba piloa sortu dira”\tZoragarria\tBegoñako ikurren galera\tBihotzean handi, ezpainetan xume\tGARIKOITZ GOIKOETXEA: “Udalarekin batasun espiritua berreskuratu behar dugu”\tBerton\t- Bakarka\tLur Mallea-k idatzia\tosteguna, 2010 irailak 30. 10:00\tUrte gogorra eta jai neketsuak izan ditu Bilboko Konpartsen bozeramaile gisa. Bileraz bilera, azken zazpi hileetan bi arratsalde soilik izan ditu libre. Pozik eta harro dago jai herrikoien defentsan eginiko lanarekin, oraindik egiteko asko geratzen den arren. Ekinean jarraituko du Bilboko jai batzorde mixtoa berriz ere lanean jarri asmoz. Aurtengo Aste Nagusiaren ostean, geratzen zaizu jaietarako gogorik?Hainbeste gauza izan dugu egiteko… baina beti geratzen da jaietarako gogoa, ardura gutxiagorekin, lasaiago gozatzeko, batik bat. Zenbat puntu emango zenizkioke aurtengo Aste Nagusiari?Zalantzarik gabe, 10 puntu. Komunikabideetan sortu den iskanbila kontutan hartuta, txosnak jendez beteta egon dira, Bilboko Konpartsen ekitaldietan parte-hartzea handitu egin da, jaigunean batzen den jende pilarekin ez da istilu handirik izan; oro har jendeak ondo pasa du. Guzti honek Aste Nagusiaren jai eredua indartzen du. Poz handia sentitu dugu. Beti dago zer hobetua, noski.Jaiak bukatzean, Bilboko Konpartsek Azkuna alkatearekin batzartzeko beharra azaldu zenuten. Bildu zarete?Bai, baina alkatetzako ordezkari den Andoni Aldekoarekin, Azkunak aspaldi ez gaitu hartu. Konpartsek eta hiritarrek dugun iritzia jai ereduaren eta jai batzorde mixtoaren inguruan eta udalaren iritzia ez datoz bat, hori da gure ustea. Aurten jaiekin gertatu dena hurrengo urtean ez dugu errepikatzerik nahi eta udalak ere Aste Nagusi normalizatua nahi du. Orain arte ez dugu ezer ere zehaztu. Komunikazio bidea eta elkar ulertzeko bidea zabaldu dugu Inauteri eta Aste Nagusira begira.Poliziaren presentzia itogarria salatu duzue jaigunean. Bigarren hizketagai nagusia izango al da?Aste Nagusiko lehen urteetako akordio tazitoaren arabera, polizia ez da jaigunean sartzen, bere presentziak tentsioa eta liskarrak sor ditzakeelako jendartean. Aurten, Bilboko Konpartsekin zerikusirik ez duen arrazoiagatik, polizia eta kaleko jantzia zeramaten agenteak agertu ziren jaigunean eta tentsio uneak izan ziren. Momentu horretan jai giroan dabilen jendearen ardura dugu eta udalak ez du ardura hori bere egiten. Gai honi buruz ere hitz egin beharra dago.Txori Barrote konpartsako lau kideren aurkako epaiketan izan zinen Audientzia Nazionalean. Zer nolako esperientzia izan zen?Konpartsero izateagatik inor epaitzen duten lehen aldia da. Konpartsen federazioko kide direnez gero, gure babes eta elkartasuna adieraztera joan ginen Madrilera. Bilboko Konpartsek debekatuta dagoena ez dute egiten, beti errespetatu ditugu legeak. Baina Bilboko Udalak delitua den edo ez den argitu baino lehen eskatu zigun erantzuteko eta debekuak jartzeko. Guri ez dagokigu lan hori. Jaietako ordenantzak ere ez du aipatzen zehatz-mehatz presoen argazkiak jarri ezin direnik. Txori Barrote euskal preso politikoen eskubideen defentsan lan egiten duen konpartsa da eta orain arte ez Txorik ez beste inork ez du udalaren salaketarik jaso. Argazki horiek bizi osoan jarri dira. Aurten, baina, ez dira jarri. Txosnarik ez dute muntatu, baina Txori Barrote eta Kaskagorri konpartsen presentzia handia izan da jaietan.Ekitaldi askotan parte hartu dute eta, txosnarik ez izateagatik, beraien presentzia oso ikusgarria izan da. 20 urte daramate Aste Nagusian lanean eta eskertzekoa da beraien parte-hartzea isun handia zutela jakinik. Aste Nagusiaren data aldaketa aztergai du Isabel Sanchez jaietako zinegotziak, besteak beste, ostalari eta hotelariak aurtengo bisitari kopuru handiagatik pozik daudelako. Zer deritzozu?Hostalari eta zezen-plazako arduradunek jaiak noiz hasi behar duten eta oporretatik noiz bueltatu behar dugun erabakitzea, jai eredua hondatzen ari dela erakusten duen beste adibide bat duzu. Bilboko Konpartsek beti defendatu dute ezarritako data, abuztuaren hamabostaren osteko lehen larunbatean hasi behar du Aste Nagusiak.Lau tona zabor gutxiago batu direla eta, Isabel Sanchezek goraipatu egin du konpartsek bultzatutako edalontzi berrerabilien ekimena. Zein da zuen balorazioa?Jaietan pote bat hartu, edalontzia gorde eta berriz ere erabili dutenei eskertu behar diegu beraien ahalegina. Ez da erraza hainbeste jende mugitzen duten jaietan hori lortzea. Ingurugiroaren aldeko apustua izan da, denon mesedetan, hiriak egiten duen ur gastu handia murriztea lortu baitugu eta, bide batez, plastikozko edalontziz osatutako mendixken goizeroko irudia aldatzea. Zein une berezi bizi izan duzu aurtengo jaietan?Oso polita izan zen nire alaba txikiarekin Arriaga barrura igotzea txupinean eta Marijaiarekin argazkiak egitea. Jai batzordekideekin plante eguna ematea ere berezia izan zen. Egun gogorra izan zen, gogoratzekoa, Aste Nagusirik izan ez zen 1980ko urtea bezala. Bizitzea tokatu zitzaigun, nahiz eta horrelako neurririk hartzea ez genuen nahi.Inauteriekin ere ados ezin jarrita zabiltzate udalarekin. Zelakoak izango dira 2011ko inauteriak?Jaitsiera bateratua egiten ahaleginduko gara, horrela hiritarrak ez ditugu zatituko eta ekonomizatu egingo dugu inbertsioa. Konpartsek eta udalak nork bere jaitsiera egiten badu, nahi gabe, elkarren kontra lehiatzen gara eta bilbotarrak zatitzen ditugu. Iaz inauteriak laburtu egin zituen udalak eta sardina igandean erre zuten, asteartean egin ordez. Ulergaitza da. Tokatzen direnean ospatu behar dira jaiak.Hurrengo urteko udaletarako hauteskundeek zein eragin izango dute Aste Nagusian?Ez dakit, dena oso irekita dago. Hauteskundeak dauden aldiro aldatzen da jai batzorde mixtoko lehendakaria. Ikusiko dugu hobera edo okerrera doan. Politikarien eta hiritarren ordezkariak elkartzen dituen eredu mixto hau ez dago beste inon, eta defendatu beharrekoa da. Zapi beltzak, kamiseta beltzak, txosna beltzak eta 24 orduko plantea errepikatuko dira hurrengo urtean?Kolore beltzarekin eta plantearekin Bilboko jaietan arazoa dagoela ikusarazi diegu bilbotarrei eta kanpotarrei. Ez nuke nahi horrelakorik hurrengo urtean. Aurtengo jaiak hobetu eta udalarekin batasun espiritua berreskuratu behar dugu 2011an. Batasuna programazioan, ekitaldietan, txupinean… mundu guztiak ondo pasa dezan jaietan


Uberan - Euskal Idazleen Elkartea - "Bingen Ametzagak tonu arina eta ironikoa ematen asmatu zuen”\n"Bingen Ametzagak tonu arina eta ironikoa ematen asmatu zuen”\n1952an Shakespeareren 'Uda gau bateko ametsa' euskaratu zuenAsteartea, 2015-07-21\nBingen Ametzagak (Algorta, 1901-1969) William Shakespeareren Uda gau bateko ametsa liburua euskaratu zuen 1952an, artean erbestean zela. Baina itzulpen lan hark ez zuen argia ikusi. 63 urteren buruan, Ametzagaren itzulpenak liburu itxura hartu du. Donostia 2016 Europako Kultur Hiriburuaren eta EIZIE Euskal Itzultzaile, Zuzentzaile eta Interpreteen elkartearen arteko hitzarmenari esker argitaratu berri dute. Edizioa aurrera eraman ahal izateko, Bingen Ametzagaren senideen eta Getxoko Udalaren laguntza izan dute.\nBingen Ametzaga (Algorta, 1901-1969) Getxoko zinegotzia izan zen 1931n, eta Hezkuntza sailburua lehen Eusko Jaurlaritzan. 36ko gerra hasi zenean erbestera jo behar izan zuen. Ingalaterrara lehenik, Argentinara eta Caracasera ondoren. Zuzenbidean lizentziatua, Caracaseko eta Montevideoko Unibertsitateetako irakaslea izan zen.\nEuskal kulturaren eta euskararen alde aritu zen, eta itzultzaile lanetan nabarmendu zen batez ere. Euskaraturiko lan ugari argitaratu zituen, baina horietako asko argia ikusi gabe geratu ziren, tartean, Uda gau bateko amets.\nLan honetaz gain, getxotarrak literatura unibertsaleko beste hainbat lan euskaratu zituen, horien artean Oscar Wilden Reading baitegiko leloa, Shakespeareren Hamlet, Danemark'eko erregegaya, Ciceronen Adiskidetasuna edo Juan Ramón Jiménezen Platero eta biok.\nBere garaian idatzi bezala eman da argitara\nAmetzagaren itzulpen originala familiaren esku zegoen, eta Xabier Irujok, Bingen Ametzagaren bilobak, EIZIEren esku utzi zuen. EIZIEk orain, Donostia 2016 eta Getxoko Udalaren laguntzarekin, “Itzultzaile Aitzindariak” bilduman argitaratu du.\nElizabete Manterolak eta Xabier Irujok prestatu dute edizioa eta hizkuntzari dagokionez, testua idatzi zen garaian argitaratu izan balitz bezala plazaratzea izan da apailatzaileen helburua, ahalik eta aldaketa gutxien eginez. Bata bestearen jarraian aurkituko ditu irakurleak euskarazko eta ingelesezko bertsioak. Liburuaren amaieran, bestalde, hiztegitxo bat gehitu zaio, non gaur egungo euskal irakurlearentzat ezezagunak izan daitezkeen adierak azaltzen diren.\n“Liburuak irakurketa aktiboa eskatzen du”\nElizabete Manterolak EIZIEko kidearen ustez, Bingen Ametzagaren lana aitortzeko balio du argitalpen honek. “Ametzagak uste zuen euskarak batasuna behar zuela eta oso ausarta izan zen itzulpena bere unean zeuden baliabide gutxirekin egitean. Liburuak irakurketa aktiboa eskatzen du. Gipuzkera du oinarrian, nahiz eta beste euskalki batzuk ere erabili, eta guk moldaketa txiki batzuk baino ez ditugu egin. Jatorrizko testua oso bizia eta ingelesez duen tonu arina eta ironikoa ematen asmatu zuen Ametzagak”, hala irakurri diogu Elizabete Manterolari Getxoko Udalaren web orrian.\nEIZIEk "Itzultzaile Aintzindariak" sailean plazaratu du Ametzagaren itzulpena.\n2016ko udan, William Shakespeareren heriotzaren 400. urteurrena beteko da. Aitzakia horrekin, Tanttaka konpainiak Uda gau bateko amets antzeztuko du Donostiako Cristina Enean parkean.\nAmetzagarena ez da euskaraz egin den itzulpen bakarra. Bigarrena Aita Bedita Larrakoetxeak egin zuen eta 1974an argitaratu zen. Hirugarrena, berriz, itzulpen gaurkotua, Juan Garziak egin zuen eta 2014ko abenduan eman zen argitara EIZIEren webgunean. Azken hau izango da Tanttakak bere antzezpenean baliatuko duena.\nPaperean, eta EIZIEren webgunean\nBingen Ametzagaren itzulpena paperean argitaratu dute baina edizio digitalean ere eskura daiteke, EIZIEren webgunean hain zuzen.


Gazteak festaren parte aktibo izatearen erronka - Orio - Karkara.eus\nGazteak festaren parte aktibo izatearen erronka\nKarkara 2014-10-10 12:05\nArrakastatsua izan da aurtengo Erronka eta lortu du helburua, gazteen parte hartzea aktibatzeko jardun erakargarria izatea\nTolosan hasitakoari jarraipena eman zaio aurten. Bigarrengoz ospatu da Erronka ekimena eta, beste behin, arrakaskatasua izan da. Lau gune eta lau proba; ondoren, final handia, Autopistape gunean. Errioaren alboan jendetza, Mendibeltzetik hasi eta porturaino. Ikusmira handia sortu zuen.\nAnimo ohiuak, txaloak, eta batez ere, giro ona. Bai ikusleen artean baita partaideen artean ere. Lagun giroan aritu ziren lehian, kiroltasunez. 20 ikastoletako 200 ikasle bildu ziren eta finalean Anoetako Ikastolak irabazi zuen Erria Txikota! bandera. 2000 euroko saria jaso zuten ikasbidairako.


Sare sozial berriak VERO du izena eta mundu guztiak hitz egiten du horretaz. | Sormenak linean\nSare sozial berriak VERO du izena eta mundu guztiak hitz egiten du horretaz.\nJose Angel | | Eguneratua 27/02/2018 10:47 | Web diseinua, Soziala eta komunikazioa\nEz. Ez gara 2008an, ezta garai hartan atera ziren sare sozial ugariren bat ere iragartzen. Vero ere ez da emakume fisikoa. Orain sortutako sare sozialek badirudi beste ezertarako espaziorik ez dutela uzten eta merkatua ondo estalita dutela. Milioika indize erabiltzaileei dagokienez, a helburu adin guztiak estaltzen dituena eta izateko.\nIdazteko, argazkilaritzarako, profil profesional gisa edo familia osoarentzat. Badirudi beste ezer ez dela sare sozialen zuhaitz honetan sartzen. Baina, orain 2018an, sare sozial bitxi samarra atera berri da egunero milaka erabiltzaile integratzen dituena. Eta bitxia diogu, ez dirudi oso ondo azaltzen duen xede-publikoak zer integratu nahi duen. Baina badakigu zer asmo dituen. Edo, gutxienez, komunikatzen dizkigun horiek.\n1 Vero geratzera dator\n2 Jendeak naturalki bilatzen du bere lotura\n3 Erabiltzaileen artean deigarriena\nVero geratzera dator\nVerok zalantzan jartzen du nola integratu beste sare sozialen merkatuan. Batez ere Instagram, lehia zuzena dela dirudi, aurkezten duen interfaze motarengatik. Sare sozial hau indartsu doa eta bere webgunean bere burua baloratzen duenez, vero, merkatuko adimendunena da. Teknologia berri bat dela eta? Orokorrean sare sozial adimentsuagoa. Baina haien izenondoak ez dira hor amaitzen.\nPartekatu, konektatu, bilatu, sortu, ihardun eta are gehiago elikatu orain arte ezagutzen genituenak baino. Nahiko misterioa. Hau ez da berez idatzi. Hori argudiatzeko, azaldu dute: "Vero sare soziala da partekatzeko nahikoa maite duen edonorentzat, eta norekin partekatzen duen kontrolatu nahi duena. Benetako bizitzan egiten dugun bezala.\nZure adiskidetasunak "Lagun estuak" "Lagunak" eta "Ezagunak" artean harrapatuta geratuko dira. zirkuluak zuk zeuk iragaziz, besteei haiekin zer partekatzen duzun edo ez jakin gabe. Lagun ezagunekin soilik partekatzea aukeratzen baduzu, zure beste zirkuluek ez dute edukia ikusiko. Lehen esan dugun bezala, inteligentea.\nJendeak naturalki bilatzen du bere lotura\nVerok horrela azaltzen du zein den sare sozial gisa duen funtzioa. Konpainiaren ustez, sare sozial tradizionalekin galdu dela uste dute zerbait. "Denbora pasa ahala, desoreka sortzen hasi zen plataformen interesen eta erabiltzaileen interes onenaren artean".\n"Denbora pasa ahala, desoreka sortzen hasi zen plataformen interesen eta erabiltzaileen interes onenaren artean"\n"Benetako bizitzan, jendea ez da inoiz tamaina bakarrean agertzen eta publiko guztiari egokitzen zaio, gauza desberdinak partekatzen ditugu jende ezberdinekin »Eta horregatik zirkuluekin bat egiten du. Horrek esan dezake artista berrien negozioa eta baita Youtubers e influencers sare sozial honetan usteltzen da eta ez da beste hauetan gertatzen den bezain garrantzitsua. Horietako asko sare sozialera transferitzen ari diren arren nola zenbatzen duten.\nChristian Collins bezalako pertsona ospetsu baten testigantzarekin: "Algoritmoez kezkatu behar ez den lekua da eta zeure burua guztiz askatasunez adieraz dezakezu". Beraz, Veron indartzen dira hori azaltzeko.\nErabiltzaileen artean deigarriena\nAskatasun hitzaren erabilera etengabe errepikatzen da bere zentzu guztietan, vero erabiltzean. Sarearen arabera, ez dute inoiz aldatuko argitalpenen ordena, kronologikoki bistaratuko dira eta ez 'joerak'. Gainera, ziurtatzen dute zure datuak ez direla kanpoko enpresekin negoziatzeko erabiliko. Horren truke, urtero kuota bat kobratzeko asmoa dute gero Netflix edo HBO bezalako izena ematen duten erabiltzaileei, adibidez. Utzi plataformari lehen ordutik onartzen duten erabiltzaileei doan.\nBaina deigarriagoa da hemen agertzen den eztabaida Instagram hainbeste denbora argazkietan emakumezko titiak erakusteari dagokionez. Veroz geroztik, askatasunaren adierazpenean, inolako zigorrik gabe erakutsi daitezkeela ziurtatzen du. Bere audientzia ez da etorkizunean eta gazteetan oinarrituko, baizik eta adineko publiko batengatik borrokatuko da, eduki eta erabiltzaile aldetik kategoria altuagoa duena.\nArtikuluaren bide osoa: Sormena linean » Web diseinua » Sare sozial berriak VERO du izena eta mundu guztiak hitz egiten du horretaz.\nCaustiko Vfx esan zuen\nErantzun Caustiko Vfx-i\nlala esan zuen\nEgun osoan behera egon da ... denok masibetan esamesak egingo ditugu: D\nTxokolate barraren diseinua ez da egokia diabetikoentzat


250 haur dantzari elkartuko dira Gauargi jaialdian, Ezpeletan — dantzan.eus\nHemen zaude: Hasiera › Hemeroteka › 250 haur dantzari elkartuko dira Gauargi jaialdian, Ezpeletan\n250 haur dantzari elkartuko dira Gauargi jaialdian, Ezpeletan\nUztailaren 17tik 21era izanen da aurtengo VII. edizioa Nazioarteko zazpi dantza taldeen dantzak ikusten ahalko dira, emanaldietan\nNazioarteko hainbat herritatik etorritako zazpi dantza talde elkartuko dira uztailaren 17tik 21era Ezpeletan, Gauargi izeneko dantza jaialdian parte hartzeko. Hain zuzen ere, munduko haurrak bilduz dantzak ezagutaraztea helburu duen jaialdi hori iaz bertan behera utziko zela esan zen. Urte bat pasatu da, eta ekimena bultzatzen zuen taldea berriz osatu eta Gauargiren VII. edizioa aurten ere antolatzea erabaki dute. «Indar berri bat eman nahi diogu jaialdiari», adierazi zuten antolatzaileek aurtengo jaialdiaren aurkezpenean.\nHala ere, orain arte Kanbon izaten bazen, aurten Ezpeletan, herriko etxearen gibelean kokatutako oholtza batean eskainiko dira dantza emanaldi guztiak. Orotara, 8 eta 15 urte arteko 250 gazte dantzari bilduko dira lau egunez Ezpeletan, eta Euskal Herriko haur dantzariekin, Sizilia, Hego Afrika, Peru, Eslovakia, Guadalupe eta Turkiako dantza taldeen emanaldiak ikusten ahalko dira.\nJarraian, egunez egun dantza ikusgarriak izanen dira, herriko etxearen gibelean kokatua izan den karparen azpian. Uztailaren 21ean, arratseko zortzi eta erdietan bukatuko da jaialdia, egunez egun aritu diren dantza talde guztien parte-hartzearekin.\nDantza emanaldiez gain, beste hainbat animazio eskainiko dira egunero. Esaterako, gauero eginen diren musika emanaldietan, ostegunean, larunbatean eta astelehenean zirko ikusgarria izango da.\nUztailaren 17an, ostegunean, lau orduko antzerki ikuskizun berezi bat emanen du Jean Marc Toto "Scaramucia" elkarteko arduradunak.


igerilekuak | Mondraberri Arrasateko Ataria\nEkainaren 14an irekiko dira kanpoko igerilekuak\nBestalde, Santa Barbara eta Villa Amparo ur parkeak uztailaren 1ean irekiko dira. Ekainaren 14an, astelehena, Musakola kiroldegiko kanpoko igerilekuak irekiko dira. Irailaren 19ra arte egongo dira zabalik eta ordutegia 10:00etatik 20:30era izango da.Aurten % 50eko edukiera izango du, eta txanda...\nTxanda bakarrean joan ahalko da, goizez edota arratsaldez. Aurretiazko hitzordua mantenduko da edukieraren kontrola eraman ahal izateko eta orain arte bezala, abonatuek bakarrik izango dute sartzeko aukera. Bestalde, frontoi, padel eta tenis pistetan ere aforoa handitu da eta lau...\nMarijo - 2020-06-29 0\nCovid-19a saihesteko sarrera-irteeren segurtasun-kontrola eramate aldera, udalak abonuen eredua aukeratu du. Udako abonua eta hileko abonua egiteko aukera egongo da. Uztailaren 1ean, asteazkenean, irekiko dituzte Musakolako kanpoko igerilekuak. Aldez aurretik iragarri zen irekiera eta Covid-19aren ondorioz hartuko ziren osasun-neurriak. 'Normaltasun berriaren...\nLanpostu honen ardura nagusiak dira igerilekuetako "erabiltzaileen segurtasunaz, erabiltzaileen osotasun fisikoaz eta udal-eraikinen erabilera egokiaz arduratzea". Izena emateko epea maiatzaren 20an ireki zen eta ekainaren 12ra arte zabalik egongo da (12a barne). Hautagaiek hiru proba egin beharko dituzte: praktikoa, euskara eta...


Zortzigarren amaitu du Zarauzko emakumezkoen traineruak asteburuko estropadan - Zarautz - Zarauzkohitza.eus\nZortzigarren amaitu du Zarauzko emakumezkoen traineruak asteburuko estropadan\nAmaia Urbieta 2021-08-09 11:22\nMomentuz Lutxana aurretik den arren, asteburuko estropadan sailkapen orokorrean elkarrengandik puntuetan duten aldea gutxitzea lortu du Zarautzek. KAE 2 ligan ere zortzigarren postuan amaitu du asteburuko estropada Zarautz-Gesalaga-Okelanek.\nOndarroan izan zuten estropada larunbatean ETE ligako arraunlariek, eta 12:36,48ko denborarekin, zortzigarren postuan sailkatu zen Zarauzko ontzia. Arerio zuzen dute Lutxana zarauztarrek, eta azken estropadan haren denbora hobetzea lortu du Zarautzek. Hori horrela, sailkapenean Lutxanarekiko duten aldea asko murriztu da. Halere, Zarautzen aurretik jarraitzen dute bizkaitarrek.\nHorrela dago, gaur-gaurkoz, ETE ligako sailkapena:\nSan Juan 7,10\nB ontzia ere zortzigarren\nKAE2 ligan diharduen Zarauzko traineruak Trintxerpen jokatu du azken estropada, eta 22:13,11ko denbora eginda, zortzigarren postuan amaitu dute horiek ere. Gaur-gaurkoz, zazpigarren postuan dira zarauztarrak.


Aparejadorearen auzia dela-eta Elgetako Udalak 1.216 euro gehiago ordaindu beharko ditu hileko - Elgeta - Goiena.eus\nAparejadorearen auzia dela-eta Elgetako Udalak 1.216 euro gehiago ordaindu beharko ditu hileko\nLarraitz Zeberio Lekuona 2017-06-07 14:17\nAuzitegi Gorenak Elgetako Udalak tarteratutako akusazio errekurtsoaren kontrako autua eman du.\n2016. urte hasieran eman zuen epaileak auzi horren gaineko ebazpena. Elgetako Udalak, ordea, errekurtsoa aurkeztu zuen eta egunotan eman du azken erabakia Auzitegi Gorenak. Udalak tarteratutako akusazio errekurtsoaren kontrako autua eman du. Bestela esanda atzera bota du errekurtsoa.\nHala, Elgetako Udalak hilean 1.216,17 euro gehiago ordaindu beharko ditu kalte-ordain modura. Hurrengo pausoa, ordainketa hori nola egin behar den argitzea izango da; izan ere, udal arduradunek oraingoz ez dakite ez nola eta ez noiz egin beharko den. "Gizarte-segurantzak, orain, kapital kostua deiturikoa zenbatekoa den ezarri beharko du".\nOrduan jakingo du Udalak ordaindu beharreko kopuru zehatza. "Saiatuko gara ordainketa bost urteko epean egiteko aukera negoziatzen", adierazi du Iraitz Lazkano alkateak. Lehen ordainketa noiz egin beharko den ere ez daki oraingoz Udalak. "2017ko aurrekontuan, dena den, aurreikusita dago diru-lerro bat".


“Hazte-garaiko esnea”-k ez du dieta orekatuaren aparteko onurarik\n“Hazte-garaiko esnea”-k ez du dieta…\nEFSAren adituek ezin izan dute egiaztatu “hazte-garaiko esnea” dieta orekatua baino onuragarriagoa denik urtebete eta hiru urte bitarteko umeentzat.\nHorixe da, hain zuzen ere,Europako Batzordeak EFSAri eskatu zion zientzia-irizpenaren ondorioetako bat. Zientzia-irizpen horretan bularreko haurtxoen eta ume txikien nutrizio-beharra eta ingesta dietetikoaren beharra aztertu ziren.\nOharra: Ondorio hau ez dagokie 0 eta 1 urte bitarteko umeentzako esne-formulei.\nAmagandiko edoskitzea da umea elikatzeko modurik naturalena. OMEk gomendatzen du haurtxoei amaren esnea besterik ez ematea bizitzako lehenengo sei hilabeteetan, eta esne hori ematen jarraitzea, elikadura osagarriarekin batera, gutxienez bi urte bete arte. Horrela elikatzen diren haurtxoek hazkunde, garapen eta osasun ezin hobeak izaten dituzte.\nNolanahi ere, elikadura mota horri eustea ezinezkoa bada, amaren esnearen ordezkoak bereziki egokituak daude eta beharrezko nutrienteak ematen dituzte, haurtxoen nutrizio eta garapen egokiak bermatzeko.\nHazte-garaiko esnea 1 eta 3 urte bitarteko umeentzat: EFSAren emaitzak\nPreviousPrevious post:Elikagaiekiko alergiaren bat al duzu?NextNext post:OHARRA esneari alergia diotenentzat: etiketan adierazi gabeko esnea duten galletak (Eguneratua)